
	讗诪专 诇讱 讗讘谞讟讜 砖诇 讻讛谉 讙讚讜诇 诇讗 讝讛讜 讗讘谞讟讜 讻讜'. 讜讗''转 讛讬讻讬 讚讬讬拽 诪讚讻转讬讘 讗讜转讜 讛讻转讬讘 谞诪讬 讗讜转诐 讜诪讗讜转诐 谞讬诪讗 砖讛讗讘谞讟讬' 砖讜讬谉 讜讗''讻 拽专讗 诇讗 讻诪专 讚讬讬拽讬 讜诇讗 讻诪专 讚讬讬拽讬 讜讬''诇 住讘专讗 讛讜讗 诇讗讜拽诪讗 拽专讗 讚讜讗转 讛讗讘谞讟 转注砖讛 砖砖 诪砖讝专 讜讙讜' 讘讻讛谉 讙讚讜诇 讚讜讜拽讗 讻讬讜谉 讚砖讗专 讘讙讚讬讜 讛讬讜 谞诪讬 讚讻诇讗讬诐 讗驻讜讚 (讜诪注讬诇) 讗讘诇 讛讚讬讜讟 讚讻诇 砖讗专 讘讙讚讬讜 讚讘讜抓 谞讬诪讗 谞诪讬 讗讘谞讟讜 讚讘讜抓 讜讗砖讻讞谉 谞诪讬 讻讬 讛讗讬 讙讜讜谞讗 讻讛谉 讙讚讜诇 讘讬讜诐 讛讻驻讜专讬诐 诇驻讬 砖讛讬讜 砖讗专 讘讙讚讬讜 讚讘讜抓 讛讬讛 谞诪讬 讗讘谞讟讜 讚讘讜抓 讜讛''专 诪谞讞诐 诪讬讜讗谞讬 讝爪''诇 驻讬专砖 讚谞驻拽讗 诇讬讛 诪讙''砖 讚专讜拽诐 专讜拽诐 讚讻转讬讘 讘讜讗转讛 转爪讜讛 讜讗转 讛讗讘谞讟 转注砖讛 诪注砖讛 专讜拽诐 讜讘讻讛谉 讙讚讜诇 诪讬讬专讬 诪讚讻转讬讘 讜诇讘谞讬 讗讛专谉 转注砖讛 讻转谞讜转 讜注砖讬转 诇讛诐 讗讘谞讟讬诐 讜诪讙讘注讜转 讗诐 讻谉 拽诪讗 讚讻讛谉 讙讚讜诇 讜讘驻专砖转 驻拽讜讚讬 讻转讬讘 讘砖注转 注砖讬讬讛 讜讗转 讛讗讘谞讟 砖砖 诪砖讝专 转讻诇转 讜讗专讙诪谉 讜转讜诇注转 砖谞讬 诪注砖讛 专讜拽诐 讜讬诇驻讬谞谉 讘讙讝讬专讛 砖讜讛 讚讻诪讜 讚讗讜转讜 专讜拽诐 讻诇讗讬诐 讛讜讛 讻讱 讜讗讘谞讟 转注砖讛 诪注砖讛 专讜拽诐 砖讻转讘 讘讻''讙 讻诇讗讬诐 讛讜讛 讗讘诇 讘讗讘谞讟 砖诇 讻讛谉 讛讚讬讜讟 诇讗 讻转讘 专讜拽诐 讜诇诪讗谉 讚讗诪专 讚转专讜讬讬讛讜 砖诇 讻诇讗讬诐 诪砖讜讛 诇讛谉 诪讚讻转讬讘 讗讜转诐: 诪讘讬转讜 诇诪讛 驻讬专砖. 驻讬' 专砖''讬 转讘讗 讗砖转讜 注诪讜 砖诐 砖讛专讬 注诇 讻专讞讱 诇砖讻转 驻专讛讚专讬谉 诇讗 讛讬转讛 拽讚讜砖讛 砖讗讬谉 讬砖讬讘讛 讘注讝专讛 讻''砖 砖讻讬讘讛 讜拽砖讬讗 诇谉 讚谞讛讬 讚诇讗 拽讚讬砖讗 讻拽讚讜砖转 注讝专讛 诪''诪 讻讛专 讛讘讬转 讛讬转讛 讚讗诪专讬' 讘驻专拽 驻专转 讞讟讗转 (讝讘讞讬诐 讚祝 拽讟讜:) 讚讻诇 讛专 讛讘讬转 诪讞谞讛 诇讜讬讛 讛讜讗 讜讘注诇 拽专讬 讗讬谞讜 专砖讗讬 诇讬讻谞住 讘诪讞谞讛 诇讜讬讛 讚讗诪专 讘驻住讞讬诐 驻专拽 讗诇讜 讚讘专讬诐 (讚祝 住讝:) 讝讘 讜讻诇 讝讘 诇专讘讜转 讘注诇 拽专讬 讗诇讗 讬砖 诇驻专砖 诪讘讬转讜 诇诪讛 驻讬专砖 讛讜讛 诇谉 诇诪讬诪专 砖讬驻专讬砖讜讛讜 诇诪讞讬诇讛 讗讞转 讘讛专 讛讘讬转 讚讗诪专讬' 驻专拽 讻讬爪讚 爪讜诇讬谉 (砖诐 讚祝 驻讜.) 讚诪讞讬诇讜转 诇讗 谞转拽讚砖讜:




专讬讟讘"讗

讗讘谞讟讜 砖诇 讻讛谉 讙讚讜诇 诇讗 讝讛讜 讗讘谞讟讜 砖诇 讻讛谉 讛讚讬讜讟. 驻讬壮 讚讗讘谞讟讜 砖诇 讻讛谉 讙讚讜诇 砖诇 讻诇讗讬诐 讜砖诇 讻讛谉 讛讚讬讜讟 砖诇 讘讜抓 讜驻诇讜讙转讗 讚转谞讗讬 讛讬讗 讻讚讗讬转讗 诇拽诪谉:



讘讘转 讗讞转 讛讬讻讬 诪砖讻讞转 诇讛 砖讬讛讗 诪砖讛 讞讜讙专 讗谞砖讬诐 讞诪砖讛 讻讗讞讚. 诇讗 爪专讬讻讗 讚拽讚讬诐 讻诇讜诪专 讚诇讻讜诇讬 注诇诪讗 诪拽讚讬壮 讛讬讛 诇讻诇 讗讞讚 注诇 讞讘专讜 讻驻讬 住讚专 诪注诇转谉 讗诇讗 砖谞讞诇拽讜 讗诐 讛讬讛 讛驻住拽 诇讘讬砖转 砖讜诐 讘讙讚 讘讬谉 讗讘谞讟 诇讗讘谞讟 诪讗谉 讚讗诪专 讘讝讛 讗讞专 讝讛 住讘专 砖讛诇讘讬砖 讻诇 讗讞讚 诪讛诐 诇讙诪专讬 拽讜讚诐 诇讞讘专讜 讜诪讗谉 讚讗诪专 讘讘转 讗讞转 住讘专 讻讬 讛诇讘讬砖诐 砖讗专 讘讙讚讬诐 讞讜抓 诪讗讘谞讟 讘讝讛 讗讞专 讝讛 讜讗讞专讬 讻谉 讞讙专 诇讗讛专谉 讜诇讘谞讬讜 讗讘谞讟讬讛诐 讘讘转 讗讞转 讘诇讗 讛驻住拽 砖讜诐 讘讙讚 讜谞专讗讛 诪讚讘专讬 专砖状讬 讚诇诪讗谉 讚讗诪专 讘讘转 讗讞转 讛诇讘讬砖 诇讗讛专谉 讻诇 讘讙讚讬谉 讜讗驻讬壮 讘讙讚讬 讻讛谉 讙讚讜诇 讞讜抓 诪谉 讛讗讘谞讟 讜讗讞专 讻讱 讛诇讘讬砖 诇讻诇 讗讞讚 讘讙讚讬讛诐 讘讝讛 讗讞专 讝讛 讞讜抓 诪讗讘谞讟 讜讗讬谞讜 谞讻讜谉 讻讬 讛讬讗讱 讬诇讘讬砖 诇讗讛专谉 砖讗专 讘讙讚讬 讻讛讜谞讛 讙讚讜诇讛 拽讜讚诐 砖讛讬讛 诪诇讜讘砖 诪讻诇 讗专讘注讛 讘讙讚讬 讛讚讬讜讟. 讗诇讗 诇讗讞专 砖讞讙专 诇讗讛专谉 讜诇讘谞讬讜 讗讘谞讟讬讛诐 讘讘转 讗壮 讻讚驻专讬砖谞讗 讞讝专 讜讛诇讘讬砖 诇讗讛专谉 讘讙讚讬 讻讛讜谞讛 讙讚讜诇讛 讜讻谉 驻讬壮 专讘讬谞讜 讛讙讚讜诇 讝诇讛状讛.



诪讘讬转讜 诇诪讛 驻讜专砖. 驻专砖状讬 讝状诇 转讘讗 讗砖转讜 注诪讜 砖讛专讬 诇砖讻转 驻专讛讚专讬谉 诇讗 讛讬转讛 讘诪讞谞讛 砖讻讬谞讛 讚讗讬谉 讬砖讬讘讛 讘注讝专讛 讜讻诇 砖讻谉 砖讻讬讘讛 讜讛拽砖讜 讘转讜住驻讜转 讚讗驻讬诇讜 转讛讗 诇砖讻讛 讝讜 讘诪讞谞讛 诇讜讬讛 讛讬讗讱 转讘讗 注诪讜 讚讛讗 拽讬讬诪讗 诇谉 讚讘注诇 拽专讬 讗住讜专 讘讻诇 诪讞谞讛 诇讜讬讛 讜讟讘讜诇 讬讜诐 诪讜转专 讘诪讞谞讛 诇讜讬讛 诪谉 讛转讜专讛 讜讗住讜专 诪讚专讘谞谉 讘注讝专转 谞砖讬诐 诪讬讛转 讻讚讗讬转讗 讘诪住讻壮 讻诇讬诐 讗讘诇 讘注诇 拽专讬 讗住讜专 讘讜 讜讗注驻状讬 砖专讗讛 拽专讬 讘讞讜抓 讜讻状砖 砖转讘讗 讗砖转讜 注诪讜. 讜注讜讚 拽状诇 讚讛讗 诇拽诪谉 讗诪专讬壮 讻诇 讛砖注专讬诐 讗讬谉 诇讛诐 诪讝讜讝讛 讞讜抓 诪砖注专 谞讬拽谞讜专 砖诇驻谞讬诐 讛诪谞讜 诇砖讻转 驻专讛讚专讬谉 讜讛讗 诪砖注专 谞讬拽谞讜专 讜诇驻谞讬诐 诪讞谞讛 砖讻讬谞讛 讻讚诪讜讻讞 讘讻诪讛 讚讜讻转讬 讙讘讬 诪爪讜专注 讜讻讚讗诪专讬谞谉 讘转讜住驻转讗 诪讛专 讛讘讬转 注讚 砖注专 谞讬拽谞讜专 诪讞谞讛 诇讜讬讛 讜诪砖诐 讜讗讬诇讱 诪讞谞讛 砖讻讬谞讛 讜讛谞讻讜谉 讻讚驻专状讬 讝状诇 诪讘讬转讜 诇诪讛 驻讜专砖 注讚 砖讛讜爪专讻讜 诇讛讘讬讗讜 讘诪拽讜诐 拽讚讜砖讛 讙讚讜诇讛 讚诪讞谞讛 砖讻讬谞讛. 讗讚专讘讗 讬讛讗 诪讜转专 讘讗砖转讜 讻讚讬 砖讬讛讗 诇讜 驻转 讘住诇讜 讜诇讗 讬专讗讛 拽专讬 诇讬诇 讬讜诐 讛讻驻讜专讬诐 讜讬驻专讬砖讜讛讜 诇诪拽讜诐 砖转讜讻诇 诇讘讗 讗砖转讜. 讜讗状转 讜讛诇讗 讘注诇 拽专讬 讗住讜专 诇注讘讜讚 注讘讜讚讛 注讚 砖讬注专讬讘 砖诪砖讜 讜讻讛谉 讝讛 讛讜讗 讛讬讛 注讜讘讚 注讘讜讚讛 讻诇 砖讘注讛 诪拽爪转 讛注讘讜讚讜转 讻讚讗讬转讗 讘驻专拽讬谉. 讜讬状诇 讚诇讗讞专 转诪讬讚 砖诇 讘讬谉 讛注专讘讬诐 讛讬讛 讬讻讜诇 诇砖诪砖 诪讟转讜 讜诇讟讘讜诇 讜诇讛注专讬讘 砖诪砖讜 讜诇注讘讜讚 注讘讜讚讛 诇诪讞专 讜诇讗 住讜祝 讚讘专 砖讬注砖讛 讻谉 讗诇讗 砖讬讛讗 专讗讜讬 诇讻讱 讻讚讬 砖讬讛讗 诇讜 驻转 讘住诇讜. 讜讗状转 讜诇专讘讬 讬讜讞谞谉 讚讬诇讬祝 诪诪诇讜讗讬诐 讛讗 讻转讬讘 讘诪诇讜讗讬诐 讜诪驻转讞 讗讛诇 诪讜注讚 诇讗 转爪讗讜 砖讘注转 讬诪讬诐. 讜讚讻讜转讛 讗诪专讬壮 讛讻讗 砖讬讛讗 注讜讘讚 讻诇 砖讘注讛 讬状诇 讚讛讗 诇讬讻讗 讚讛转诐 讛讬讜 爪专讬讻讬谉 诇讛讝讜转 注诇讬讛谉 讻诇 砖讘注讛 诪讚诪讬 讛拽专讘谞讜转 讜诇讻讱 讛讬讜 爪专讬讻讬壮 砖讬注诪讚讜 讘拽讚讜砖讛 讜诇讗 讬爪讗讜 诪砖诐 诪讛 砖讛讬谉 讻谉 讘讝讛 讚讗驻砖专 诇砖诪砖 讜诇注讘讜讚 讻讚讗诪专谉 讜讙诐 讝讛讜 砖注讜讘讚 讻诇 讝壮 讗讬谞讜 讗诇讗 诪讚专讘谞谉.



讻诪讗谉 讻专讘讬 注拽讬讘讗 讚讗诪专 诪讟诪讗讛 讗转 讘讜注诇讛 诇诪驻专注. 驻讬壮 砖诇砖讛 讚专讻讬诐 谞讗诪专讜 讘讝讛 讘驻壮 讻诇 讛讬讚 讻讬 讛诪砖诪砖转 讜诪爪讗讛 讚诪讬诐 诇讗讞专 转砖诪讬砖 讗驻讬诇讜 注诇 诪驻讛 砖诇讛 转讜讱 砖讬注讜专 讗讜转讬讜诐 砖讗讬谉 讘讜 讗诇讗 讻讚讬 拽谞讜讞. 讚讻讜诇讬 注诇诪讗 讘讜注诇讛 讟诪讗 讻诪讜讛 讜讞讬讬讘讬谉 讘拽专讘谉. 诪爪讗讛 讗讞专 讗讜转讬讜诐 砖讬注讜专 砖转讟讜诇 注讚 诪转讞转 讛讻专 讜讬讚讬讞 驻谞讬讛. 讟诪讗讬谉 诪住驻拽 讜讞讬讬讘讬谉 讘讗砖诐 转诇讜讬 讜讻诇 砖诪爪讗讛 讗讞专 讝诪谉 讝讛 注讚 讻状讚 砖注讜转 专讘讬 注拽讬讘讗 诪讟诪讗 讘讜注诇讛 诇诪驻专注 讜讞讻诪讬诐 诪讟讛专讬'. 讜讛砖转讗 诪砖诪注 诇谉 讚讜讚讗讬 诇讗 讞讬讬砖讬谞谉 讛讻讗 诇诪爪讬讗转 讚诐 转讜讱 砖讬注讜专 讗讜转讬讜诐 讚谞注讘讬讚 讛驻专砖讛 讗诪讟讜诇转讗 讚讛讗 诪诇转讗 讚诇讗 砖讻讬讞讗 讛讬讗. 讜诇讬讻讗 诇诪讬讞砖 讗诇讗 砖转诪爪讗谞讜 诇讗讞专 诪讻谉 讜讛讛讬讗 专讘讬 注拽讬讘讗 讛讬讗 讜驻专拽讬壮 讚诪讜讚讜 专讘谞谉 讘讝诪谉 讛砖谞讬 砖讛诐 讟诪讗讬谉 诪住驻拽 讜诇讗 驻诇讬讙讬 讗诇讗 讘讝诪谉 讛砖诇讬砖讬 砖讛讜讗 诇讗讞专 讗讞专 讝诪谉 砖诇 讗讜转讬讜诐.



砖状诪 讘讜注诇 谞讚讛 讗讬谞讜 讻谞讚讛. 驻讬壮 讚讗注状讙讘 讚讟讘讬诇转 谞讚讛 讗讬谞讜 注讚 诇讬诇 砖诪讬谞讬 讘讜注诇 谞讚讛 讬讻讜诇 诇讟讘讜诇 讘讬讜诐 讛砖讘讬注讬 讻讚讬谉 讟诪讗 诪转 讜讻讚讬谉 讝讘:



讘注诇 拽专讬 讻诪讙注 砖专抓 驻专讬砖谞讗 讘驻住讞 砖谞讬 诇讜诪专 砖诪讟诪讗 讘讗讜谞住:



诪讗讬 诇讗讜 诇讟讘讬诇讛 砖讟讘讬诇转讜 讘讬讜诐.  诇讗 诇讟讜诪讗转 砖讘注讛. 讜讘讚讬谉 讛讜讗 讚讬讻讜诇 诇砖谞讜讬讬 讻讚诪砖谞讬谞谉 讘驻专拽 转诪讬讚 谞砖讞讟. 讚诇诪讞谞讜转 讛讜讗 讚讗转拽讜砖 砖讗讬谞讜 谞讻谞住 讘讞讬诇 砖讗讬谉 讟诪讗讬 诪转讬诐 谞讻谞住讬诐 诇砖诐. 讗诇讗 讚谞讬讞讗 诇讬讛 诇讗砖诪讜注讬谞谉 讛讗 讚诪砖讜诐 住讜驻讗 讗讬爪讟专讬讻讗 诇讬讛:





讛诪讗讬专讬

讻讘专 讘讬讗专谞讜 砖讟注诐 驻专讬砖转 砖讘注讛 讛讬讗 砖诪讗 讬砖诪砖 诪讟转讜 讜转诪爪讗 谞讚讛 讗讞"讻 讜讬砖 诇讞讜砖 砖诪讗 讛讬转讛 谞讚讛 讘砖注转 转砖诪讬砖 讻讙讜谉 砖谞诪爪讗 讚诐 讗讞专 转砖诪讬砖 注诇 注讚 砖诇讛 诪讬讚 讘讻讚讬 砖讬注讜专 砖转专讚 诪谉 讛诪讟讛 讜转讚讬讞 驻谞讬讛 砖诇 诪讟讛 砖讘砖讬注讜专 讝讛 讛讬讗 讜讘讜注诇讛 讟诪讗讬谉 诪住驻拽 砖诪讗 讘砖注转 转砖诪讬砖 讛讬讛 砖诐 讗诇讗 砖驻讟讜专讬谉 诪谉 讛拽专讘谉 讻诪讜 砖讬转讘讗专 讘诪拽讜诪讜 讜讻诇 砖讻谉 讗诐 讬诪爪讗 注诇 砖诇讜 讗讜 注诇 砖诇讛 诪讬讚 砖讘讜讚讗讬 谞讚讛 讛讬转讛 讘砖注转 转砖诪讬砖 讗诇讗 砖诇讗 专爪讛 诇转驻砖讛 讘诪讬 砖谞讻砖诇 讻"讻 讗诇讗 讘住驻拽 讜讛专讬 讝讛 诪"诪 讟诪讗 讟讜诪讗转 砖讘注讛 诪住驻拽 讻讚讬谉 讟讜诪讗转 谞讚讛 讜诪"诪 讚讬 诇讜 讘驻专讬砖转 砖讘注讛 讜讗"爪 诇驻专讬砖转 砖诪谞讛 讻讚讬 砖讬讟讘讜诇 讘诇讬诇 砖诪讞专转讜 砖诪讬谞讬 讻讚讬谉 谞讚讛 砖讘讜注诇 谞讚讛 讗祝 讘讜讚讗讬 讗注"驻 砖讛讜讗 讻谞讚讛 讞诇讜拽 讛讜讗 诪诪谞讛 诇注谞讬讬谉 讝讛 讜专砖讗讬 讛讜讗 诇讟讘讜诇 讘砖讘讬注讬 讻砖讗专 讞讬讬讘讬 讟讘讬诇讜转 砖讻诇 讞讬讬讘讬 讟讘讬诇讜转 专砖讗讬谉 诇讟讘讜诇 讘讬讜诐 讗讞专讜谉 砖诇 讟讜诪讗转诐 讜讟讛讜专讬诐 诇注专讘 讻讗诪专诐 讝"诇 驻住讞讬诐 诇"讛 讗' 讛注专讬讘 砖诪砖讜 讗讜讻诇 讘转专讜诪讛 讗讘诇 谞讚讛 讜讬讜诇讚转 讗讬谉 讟讘讬诇转谉 讟讘讬诇讛 注讚 砖讬讻诇讜 讬诪讬 讟讜诪讗转谉 诇讙诪专讬 讜讬讻谞住讜 诇诇讬诇讛 砖诪讞专转讜 砖诪讬谞讬 讜讛讜讗 砖讗诪专讜 注诇讬讛谉 砖讟讘讬诇转谉 讘诇讬诇讛 讛讗 诪砖注讘专 砖讘讬注讬 讟讜讘诇转 讗祝 讘讬讜诐 诪谉 讛讚讬谉 讗诇讗 砖讞讻诪讬诐 讙讝专讜 砖诇讗 诇讟讘讜诇 讘讬讜诐 诪砖讜诐 住专讱 讘转讛 砖转讛讗 住讘讜专讛 砖讛讜讗 砖讘讬注讬 讜转诇诪讚 诪诪谞讛 讻诪讜 砖讬转讘讗专 讘诪拽讜诪讜:



诇注谞讬谉 讘讬讗讜专 讝讛 砖砖讗诇讜 讘住讜讙讬讗 讝讜 诪讘讬转讜 诇诪讛 驻讬专砖 讬"诪 砖转讘讗 讗砖转讜 注诪讜 诇砖诐 讜讗诐 讬讘讗 注诇讬讛 讬讟讘讜诇 讜讬注专讬讘 砖诪砖讜 讻砖讗专 讘注"拽 讜讚讬讜 讜讗"讗 诇驻专砖 讻谉 砖讛专讬 讗诐 转讘讗 讗砖转讜 诇砖诐 讜讬讘讗 注诇讬讛 讛讜讛 诇讬讛 讘注诇 拽专讬 讜讘注"拽 讗住讜专 诇讬讻谞住 讘诪讞谞讛 诇讜讬讛 讜讻"砖 诇诇砖讻转 驻专讛讚专讬谉 讗诇讗 讗讬谉 讛注谞讬谉 砖转讘讗 讛讬讗 诇砖诐 砖讗注"驻 砖专砖讗讛 讛讬讗 诇讬讻谞住 砖讛专讬 诇砖讻讛 讝讜 诇讗 讛讬转讛 拽讚讜砖讛 讘拽讚讜砖转 注讝专讛 诪"诪 讬砖 诇讞讜砖 砖诪讗 讬讝拽拽 注诇讬讛 讜谞注砖讛 讘注诇 拽专讬 讜诪转讜讱 讻讱 驻讬专砖讜 讘转讜住驻讜转 砖讻讱 讛讬讗 讛砖讗诇讛 诪讘讬转讜 诇诪讛 驻讬专砖 讬诇讱 诇讘讬转讜 讗讞专 转诪讬讚 砖诇 讘讬谉 讛注专讘讬诐 讜讗诐 讬讗专注 砖讬注讘讜专 注诇 驻专讬砖讜转讜 讜讬讝拽拽 诇讛 讬讟讘讜诇 讜讬注专讬讘 讜讬砖讜讘 诇诇砖讻讛 讜诪"诪 谞专讗讛 诇讬 诇驻专砖 诪讘讬转讜 诇诪讛 驻讬专砖 讬驻专讬砖讜讛讜 讘讘讬转讜 讜讗诐 讬讗专注 诇讜 砖讬讝拽拽 诇讗砖转讜 讛专讬 讗讬谉 诇讜 讗诇讗 讟讜诪讗转 注专讘 讜转讬专抓 砖诪讻讞 住专讱 讟讜诪讗转 砖讘注讛 谞讙注讜 讘讛 注诇 讛讚专讱 砖讘讬讗专谞讜:



讜讻谉 诇注谞讬谉 讘讬讗讜专 讝讛 砖讗诪专讜 讻讬 驻诇讬讙讬 讘讗讞专 讗讞专 讗讘诇 讘讞讚 讗讞专 诪讜讚讜 诇讬讛 驻讬专砖 讘讗讞专 讗讞专 砖诇讗 谞诪爪讗 注诇 注讚 砖诇讛 讗诇讗 讗讞专 砖谞讬 砖讬注讜专讬谉 讜讛讜讗 讗讞专 砖讬注讜专 砖转专讚 诪谉 讛诪讟讛 讜转讚讬讞 驻谞讬讛 砖诇 诪讟讛 讜砖讬注讜专 砖转讜砖讬讟 讬讚讛 讗讞"讻 转讞转 讛讻专 讗讜 讛讻住转 讜转讟讜诇 讗转 讛注讚 讜转讘讚讜拽 讜诪讗讞专 砖砖讛转讛 讻诇 讻讱 讗讬谞讛 诪讟诪讗讛 讗转 讘讜注诇讛 诪住驻拽 讗讘诇 讘讞讚 讗讞专 专"诇 砖诪爪讗讛 注诇 注讚 砖诇讛 讗讞专 砖讬注讜专 讗讞讚 诪砖谞讬 讗诇讜 讗祝 讛诐 诪讜讚讬诐 砖诪讟诪讗讛 讗转 讘讜注诇讛 诪住驻拽:



砖讻讘转 讝专注 讟讜诪讗转讜 讻砖专抓 砖谞讬讛诐 讗讘 讛讟讜诪讗讛 诇讟诪讗 讗讚诐 讜讻诇讬诐 讘诪讙注 讗讘诇 诇讗 讘诪砖讗 谞诪爪讗 讘注诇 拽专讬 讻讟诪讗 砖专抓 砖谞讬讛诐 讟诪讗讬诐 讟讜诪讗转 注专讘 讜专讗砖讜谞讬诐 诇讟讜诪讗讛 讜砖讛拽专讬 诪讟诪讗 讗祝 讘专讜讗讬诐 诇讗讜谞住讜 讻诪讙注 讛砖专抓 讜注谞讬谉 讟讜诪讗转 注专讘 讛讜讗 砖讻诇 砖谞讟诪讗 讗驻讬' 住诪讜讱 诇砖拽讬注转 讛讞诪讛 讻诇 砖讗驻砖专 诇讜 诇讟讘讜诇 拽讜讚诐 讛注专讘 讛砖诪砖 讟讜讘诇 讜诪注专讬讘 砖诪砖讜 讜讟讛讜专:



讘讜注诇 谞讚讛 讻讟诪讗 诪转 诇讟讜诪讗转 砖讘注讛 讜诇讛讬讜转 讗讘 讛讟讜诪讗讛 讜诇讟讘讜诇 讘砖讘讬注讬 讗诇讗 砖讛讜讗 讞诪讜专 诪讟诪讗 诪转 讘注谞讬谉 讝讛 砖讟讜诪讗转 讛诪转 讗讬谞讛 讗诇讗 讘诪讙注 讘讙讜祝 讘讟讜诪讗讛 讜讘讜注诇 谞讚讛 讛讜讗 诪诪讟诪讗讬 诪砖讻讘 讜诪讜砖讘 讻谞讚讛 讜讬讜诇讚转 讜讝讘 讜讝讘讛 砖诪讟诪讗讬谉 讻诇 诪讛 砖砖讜讻讘讬谉 注诇讬讜 讗驻讬' 注砖专 诪爪注讜转 讝讜 注"讙 讝讜 讗诇讗 砖讛讜讗 拽诇 诪讛诐 讘讟讜诪讗讛 讝讜 砖讛谞讚讛 讜讬讜诇讚转 讜讝讘 讜讝讘讛 讜诪爪讜专注 讘爪讚讚讬谉 讬讚讜注讬诐 讘诪拽讜诪诐 诪砖讻讘诐 讜诪讜砖讘诐 讗讘 讛讟讜诪讗讛 讗驻讬' 注砖专 诪爪注讜转 讝讜 注诇 讙讘 讝讜 诇讟诪讗 讗讚诐 讜讻诇讬诐 讗驻讬' 讗讜转诐 讛转讞转讜谞讬诐 砖讗讬谞讜 谞讜讙注 讘讛诐 讗讘诇 讘讜注诇 谞讚讛 讗讬谞讜 诪讟诪讗 诪砖讻讘 讜诪讜砖讘 讗诇讗 诇讟诪讗 讗讜讻诇讬谉 讜诪砖拽讬谉 讗驻讬' 诪砖讻讘 注诇讬讜谉:





转讜住驻讜转 讬砖谞讬诐

诪讘讬转讜 诇诪讛 驻讬专砖. 驻讬' 讛专"讬 讘砖诐 专讘讬谞讜 砖诇诪讛 诪讘讬转讜 诇诪讛 驻讬专砖 讬诇讱 诇讘讬转讜 讗讞专 转诪讬讚 砖诇 讘讬谉 讛注专讘讬诐 讜讬砖诪砖 诪讟转讜 讜讬讟讘讜诇 砖注讛 讗讞转 拽讜讚诐 砖拽讬注转 讛讞诪讛 讜讬注专讬讘 砖诪砖讜 讜讬谞讜讞 讘诇砖讻讛 讚讛讗 谞诪讬 讗讛专谉 诇谉 讘诪讞谞讛 诇讜讬讛 砖注讛 讗讞转 砖讛讬讛 讛诪砖讻谉 诪驻讜专拽 讻诪讜 讻谉 诪砖诪注 讘讬专讜砖诇' 讚拽讗诪专 讚讗讬爪讟专讬讱 讚讘谉 讘转讬专讛 讜讚专' 讬讜讞谞谉 讚讗讬 诪讚专讘讬 讬讜讞谞谉 讛"讗 砖讬讻讜诇 诇爪讗转 砖注讛 讗讞转 讜诇砖诪砖 讘讬转讜 讗讘诇 讘拽讜谞讟' 驻讬' 诪讘讬转讜 诇诪讛 驻讬专砖 砖讛专讬 注"讻 诇砖讻转 驻专讛讚专讬谉 诇讗 讛讬转讛 拽讚讜砖讛 砖讗讬谉 讬砖讬讘讛 讘注讝专讛 讗诇讗 诇诪诇讻讬 讘讬转 讚讜讚 讜讻"砖 砖讻讬讘讛 讜拽砖讛 讚讛讗 拽讬"诇 讘驻住讞讬诐 驻专拽 讗诇讜 讚讘专讬诐 (讚祝 住讝.) 讜讘转诪讬讚 (讚祝 讻讝:) 砖讘注诇 拽专讬 诪砖转诇讞 讞讜抓 诇砖转讬 诪讞谞讜转 讗诇讗 诪驻专砖 专讘讬' 讛讝拽谉 诪讘讬转讜 诇诪讛 驻讬专砖 [转讛讬讛] 驻专讬砖转讜 诇诪拽讜诐 砖讘注诇 拽专讬 诪讜转专 诇讬讻谞住 讜讗注"讙 讚讘诪讬诇讜讗讬诐 讻转讬讘 讜驻转讞 讗讛诇 诪讜注讚 转砖讘讜 讜诪讚拽讗诪专 转砖讘讜 注"讻 诪讞谞讛 诇讜讬讛 讛讬讛 讜讗"讻 驻讬专砖 诪讗砖转讜 讜讬"诇 讚砖讗谞讬 讗讛专谉 砖讛讬讛 爪专讬讱 诇拽讘诇 讛讝讗转 讚诪讬诐 讻诇 砖讘注转 讬诪讬 讛诪讬诇讜讗讬诐 讜讗注"讙 讚讘诪转谞讬' 谞诪讬 转谞谉 砖讛讬讛 注讜讘讚 讻诇 砖讘注转 讛讬诪讬诐 诪"诪 讗讬谉 讝讛 讻"讗 诪讚专讘谞谉 讜讗"转 讜诪讗讬 拽讗诪专 诪讘讬转讜 诇诪讛 驻讬专砖 讜讛诇讗 讬砖 诇讜 诇讛讬讜转 转讚讬专 讘诪讞谞讛 诇讜讬讛 讻诪讜 讗讛专谉 讜讘谞讬讜 砖讛讬讜 讬讜砖讘讬谉 转诪讬讚 驻转讞 讗讛诇 诪讜注讚 诪讛讗 讚转谞讬讗 讘讘专讬讬转讗 讚诪诇讗讻转 讛诪砖讻谉 砖讻诇 砖讘注转 讬诪讬 讛诪讬诇讜讗讬诐 讛讬讛 诪砖讛 诪注诪讬讚 讛诪砖讻谉 讜诪驻专拽讜 驻讬专讜砖 讛讬讛 诪驻专拽讜 讜诪注诪讬讚讜 诪讬讚 讗讘诇 讗诐 谞驻专砖 诪注诪讬讚讜 讘注专讘 讜诪驻专拽讜 讘讘拽专 讜讬讜诪诐 讜诇讬诇讛 讚讻转讬讘讬 讘拽专讗 诇讗讜 讚讜拽讗 诪讞谞讛 诇讜讬讛 讗诇讗 诪拽讜诐 诪讞谞讛 诇讜讬讛 讜讗诐 讻谉 讛"谞 讛讬讜 讬讻讜诇讬谉 诇讛驻专讬砖谉 讘诪讞谞讛 讬砖专讗诇 讻诪讜 砖讘讟诇讛 拽讚讜砖转 讛诪砖讻谉 讻砖讛讬讛 诪驻讜专拽 讻讚讗诪专讬' (讘转注谞讬转) 讛讜讙诇诇讛 讛驻专讜讻转 讛讬讜 讝讘讬诐 讜诪爪讜专注讬诐 谞讻谞住讬诐 诇砖诐 讜驻讬专讜砖 专讗砖讜谉 谞讻讜谉:





讗讘诇 讘讞讚 讗讞专 诪讜讚讜 诇讬讛. 诇专讘讜转讗 谞拽讟讬讛 讚讗驻讬诇讜 讘讞讚 讗讞专 诪讜讚讜 诇讬讛 讚讛讗 讗祝 讗讬 诇讗 讛讜讜 诪讜讚讜 诇讬讛 讛讜讬 诪爪讬 诇诪讬谞拽讟 谞诪爪讗 注诇 砖诇讜 讗讜 注诇 砖诇讛 讗讜转讬讜诐 讗讬 谞诪讬 讞讬讬砖讬谞谉 诇住驻拽 谞讚讛 讗讘诇 讜讚讗讬 谞讚讛 讻讙讜谉 注诇 砖诇讜 讗讜 注诇 砖诇讛 讗讜转讬讜诐 诇讗 讞讬讬砖讬谞谉 讜诇讗 讛讬讬谞讜 诪驻专讬砖讬谉 讗讜转讜 讘砖讘讬诇 讻讱. 诪"专:





讗讬诪转 讟讘讬诇 诇讬讛 讘诇讬诇讛 诇诪讞专 讛讬讗讱 注讘讬讚 注讘讜讚讛. 讜讛讗 讚转谞谉 (诇拽诪谉 讚祝 讬讚.) 讻诇 砖讘注转 讛讬诪讬诐 讝讜专拽 讗转 讛讚诐 讛讬讬谞讜 讗诐 讛讜讗 讟讛讜专 讘讬讜诐 讛专讗砖讜谉 讗讘诇 讗诐 砖讬诪砖 诪讟转讜 讘诇讬诇讛 砖诇驻谞讬讜 爪专讬讱 诇讛注专讬讘 砖诪砖讜:





转讜住驻讜转 专讬"讚

讛"拽 诪讘讬转讜 诇诪讛 驻讬专砖 驻讬专砖 讛诪讜专讛 诪讗砖转讜 诇诪讛 驻讜专砖 转讘讜讗 讗砖转讜 注诪讜 砖诐 砖讛专讬 注"讻 诇砖讻转 驻专讛讚专讬谉 诇讗 讛讬转' 拽讚讜砖' 砖讗讬谉 讬砖讬讘讛 讜讻"砖 砖讻讬讘讛 讜拽砖讬讗 诇讬 讟讜讘讗 诇讜诪专 讚诇砖讻转 驻专讛讚专讬谉 诇讗 讛讬转' 拽讚讜砖' 讜讛专讬 讘转讜讱 讛注讝专讛 讛讬转' 诇驻谞讬诐 诪砖注专讬 谞讬拽谞讜专 讻讚诪讜讻讞 诇拽诪谉 讘驻讬专拽讬谉 讜讗"讻 讛讬讗讱 讛讬' 讚专 砖诐 讻讛谉 讙讚讜诇 讻诇 砖讘注讛 讜讬讜砖讘 讜讬砖谉 砖诐 讜谞"诇 诇讜诪专 讚讗诪讬 讚讗诪专讬' 讚讗讬 讬砖讬讘讛 讘诪讝专' 讚讜拽讗 讘讗讜讬专 讛注讝专' 砖谞专讗' 讻谞讙讚 驻转讞 讛讛讬讻诇 讜讗讬谉 讝讛 讚专讱 讻讘讜讚 诇讬砖讘 讗讚诐 诇驻谞讬 讛讘讜专讗 讗讘诇 讛诇砖讻讜转 砖讛讬讜 讘谞讜讬讜转 讘注讝专' 讻讬讜谉 砖讛谉 诪讜拽驻讜转 诪讞讬爪讛 诪讜转专 诇讬砖谉 讜诇砖讻讘 讘讛诐 讜讗讬谉 讝讛 讚专讱 讝诇讝讜诇 讻讬讜谉 砖讗讬谉 注讜诪讚讬诐 讘讗讜讬专 讛注讝专' 转讚注 讚讛讻讬 讛讜讗 砖讛专讬 拽讚砖讬 拽讚砖讬诐 讟讜讘诇讬谉 讘注讝专讛 讜讻讬 讘注诪讬讚' 讛讬讜 讗讜讻诇讬谉 讗讜转讜 讜讗谞谉 讘注讬谞谉 诇诪砖讞讛 讻讚专 砖讛诪诇讻讬诐 讗讜讻诇讬诐 讗"讜 讘诇砖讻讜转 讛讬讜 谞讻谞住讬谉 讜讗讜讻诇讬谉 讜讛讻讬 诪拽砖讛 诇诪讛 驻讜专砖 诪讗砖转讜 讚讛讜"诇 诇诪讬转谞讬 诪驻专讬砖讬谉 讻讛谉 讙讚讜诇 诇诇砖讻转 驻专讛讚专讬谉 讗诇讗 诪讚拽转谞讬 诪讘讬转讜 砖"诪 砖讗讬 讗砖转讬 专砖讗讬转 诇注诪讜讚 注诪讜 讜讗诇诪讛 诇讗 转注诪讜讚 注诪讜 讜转砖专转 诇讜 砖讗驻讬诇讜 讗诐 讬砖 诇讜砖 砖诪讗 讬讘讗 注诇讬' 讘讗讞转 诪谉 讛诪讞讬爪讜转 砖诇讗 谞转拽讚砖讜 讬讟讘讜诇 讜讬讟讛专 诇注专讘 砖讗讬谉 诇讞讜砖 讗诇讗 诇讟讜诪讗转 砖讘注讛 讜诪讛讚专 砖诪讗 讬讘讗 注诇 讗砖转讜 讜转诪爪讗 住驻拽 谞讚讛 讜讬讛讬' 讟诪讗 砖讘注转 讬诪讬诐 讜讗注"讙 讚诇讗 讘专砖讬注讬 注住拽讬' 讜讘注诇 拽专讬 诪砖转诇讞 讗驻讬诇讜 诪诪讞谞讛 诇讜讬' 讻"砖 诪诪讞谞讛 砖讻讬谞' 讬砖 诇讞讜砖 砖诪讗 讬转讗讜讛 诇讛 讜讬讜诇讬讻谞讛 转讞转 讛诪讞讬爪讜转 砖诇讗 谞转拽讚砖讜 讜讬讝拽拽 注诪讛 注诇 住诪讱 诇讬讟讘讜诇 讜诇讬讟讛专 讘注专讘 讜砖诪讗 转讛讬' 谞讚讛 讘转讜讱 讘讬讗转讜 讜转讟诪讗谞讜 讟讜诪讗转 砖讘注讛:



讗讘诇 讘讞讚 讗讞专 诪讜讚讬 诇讬' 驻讬' 讻诇 讝讛 诇讗 转讬专抓 讗诇讗 讚讘专讬 专' 讬讛讜讚讗 砖讗诪专 住驻拽 谞讚讛 讜讛讬讗 讘注讘讜讚 专讘讜转讗 讗诪专 住驻拽 谞讚讛 砖讬砖 诇讞讜砖 砖诪讗 转诪爪讗 谞讚讛 讜讚讗讬转 砖讬诪爪讗 讚诐 注诇 砖诇讜 注诇 砖诇讛 (讗讬讜转讬讗讜住):





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 诇讗 爪专讬讻讗 讻讜' 讘谞讬讜 讜诇诪"讚 讗讛专谉 讜讗讞"讻 讻讜' 讘讗讘谞讟 讜讚"讛 诇讗讛专谉 讻讜' 讻爪"诇:


讘讚"讛 讻诪讗谉 讻专' 注拽讬讘讗 讻讜' 谞诪爪讗 注诇 砖诇讛 讗讜转讬讜诐 讻讜' 注讻"诇 拽"拽 讗诪讗讬 诇讗 转谞讬 讛讻讗 砖诪讗 转诪爪讗 讗砖转讜 讜讚讗讬 谞讚讛 讘谞诪爪讗 注诇 砖诇讛 讗讜转讬讜诐 讚诇讻"注 讟诪讗讛 讜讚讗讬 讜拽"诇:


讘讚"讛 讗诇讗 讘讗讞专 讻讜' 讜讗讞专 讝诪谉 诇讗讞专 讗讜转讬讜诐 讘转讜讱 讻讜' 讜诇讗 驻诇讬讙讬 注诐 专"注 讜讘讗讞专 讗讞专 讝诪谉 驻诇讬讙讬 讻讜' 讜讘讚"讛 砖"诪 讻讜' 诪拽爪转 讛讬讜诐 讻讻讜诇讜 讻谞讚讛 讜讟讜讘诇 讻讜' 讛讚"讗 讻爪"诇:


转讜住' 讘讚"讛 讗"诇 讗讘谞讟讜 讻讜' 讜讗"讻 拽专讗讬 诇讗 讻诪专 讻讜' 讜讬"诇 住讘专讗 讻讜' 注讻"诇 讗讬谉 讝讛 讛转讬专讜抓 注讜诇讛 讗诇讗 诇诪"讚 诇讗 讝讛讜 讗讘谞讟讜 讻讜' 讗讘诇 诇诪"讚 诪讗讜转诐 讚讝讛讜 讗讘谞讟讜 讻讜' 讗讻转讬 转拽砖讬 讚讻转讬讘 谞诪讬 讗讜转讜 讜谞讬诪讗 砖讗讬谞谉 砖讜讬谉 讜讬"诇 讚诇诪"讚 讚讝讛讜 讗讘谞讟讜 讻讜' 讜讚讗讬 讚诇讗 转拽砖讬 诇讬讛 讚诪住讘专讗 讗讬转 诇谉 诇诪讬诪专 讛讻讬 讚诪讛讬讻讗 转讬转讬 诇讞诇拽 讘讬谉 讗讘谞讟讜 砖诇 讻"讙 讜讘讬谉 砖诇 讛讚讬讜讟 讜拽"诇:





专砖"砖

[讙诪专讗 讟讜诪讗转谉 讘讛讚讬讗 讻转讬讘 讘讛讜 讛讗讬 讟讜诪讗转 讝' 讻讜'. 拽"诇 讚诇诪讗 讗转讬 诇讗砖诪注讬谞谉 讚诇"转 砖讬注诇讛 诇专讙诇讛 讻讚诪爪专讬讱 讘专"驻 讘谞讜转 讻讜转讬诐 拽专讗 诇诪注讜讟讬 讝讛. 讜注诪砖"讻 讘讞讙讬讙讛 (讻讙 讘) 讘住"讚] :



专砖"讬 讚"讛 诇讗 爪专讬讻讗. 讜讗讞"讻 讛诇讘讬砖 讗转 讘谞讬讜 诪讻谞住讬诐 讻转讜谞转 讜诪爪谞驻转 讻讜'. 讘拽专讗 讻转讬讘 诪爪谞驻转 讚讘谞讬讜 讗讞专 讛讗讘谞讟讬诐:



讘讗"讚 讜讬诇讘砖 讗讜转讜 讗转 讛诪注讬诇 讜讙讜' 讜讗讞"讻 讜讬拽专讘 讻讜'. 讻爪"诇:



专砖"讬 讚"讛 讻诪讗谉 讻专"注. 讻砖诐 砖讙讝专讜 砖诪讟诪讗讛 讟讛专讜转 诪注诇"注 讻讜'. 讻爪"诇:



讜诪讛 砖讛拽砖讛 讛诪讛专砖"讗 讗诪讗讬 诇讗 转谞讬 砖诪讗 转诪爪讗 讜讚讗讬 谞讚讛. 讻讘专 拽讚诪讜讛讜 讘讝讛 讛转讜住' 讘谞讚讛 (讟讜) 讚"讛 讗"专 讜转"讬 讻讗谉:



专砖"讬 讚"讛 讗诇讗 讘讗讞专 讗讞专. 讻讚拽转谞讬 讜讗讞"讻 诪讟诪讗讛 诪注诇"注. 讻爪"诇:



转讚"讛 讗诪专. 讜讬"诇 讻讜' 诇讗讜拽诪讬 拽专讗 讚讜讗转 讛讗讘谞讟 砖砖 讻讜'. 讻爪"诇:



讘讗"讚 讻讬讜谉 讚砖讗专 讻讜' 讗驻讜讚 讜讞讜砖谉. 讻谉 讛讙讬讛 讛讙专讬"驻 讜讻讘专 拽讚诪讜 讘讝讛 讛诪诇"诪 讘驻"讞 诪讛诇' 讻讛诪"拽 讛"讘:



讘讗"讚 讚讻转讬讘 讘讜讗转讛 转爪讜讛 讜讗讘谞讟 转注砖讛 讻讜'. 讻爪"诇:





讙诇讬讜谉 讛砖"住 - 专讘讬 注拽讬讘讗 讗讬讙专

转讜住' 讚"讛 诪讘讬转讜 讜讻讜' 砖讗讬谉 讬砖讬讘讛 讘注讝专讛. 注讬讬谉 诇拽诪谉 讚祝 讞 注"讘 转讜住' 讚"讛 讚讗讬:





驻谞讬 讬讛讜砖注

驻讬住拽讗 诪驻专讬砖讬谉 讻"讙 诪讘讬转讜 诇诪讛 诪驻专讬砖讬谉 诇诪讛 诪驻专讬砖讬谉 讻讚讗诪专谉 诇诪专 讻讚讗讬转 诇讬讛 讜诇诪专 讻讚讗讬转 诇讬讛 讛"拽 诪讘讬转讜 诇诪讛 驻讬专砖 讻讜'. 讬砖 诇讚拽讚拽 转讬谞讞 诇诪讗谉 讚讬诇讬祝 驻专讬砖讛 讚讬讛"讻 诪住讬谞讬 砖讬讬讱 诇讛拽砖讜转 诪讘讬转讜 诇诪讛 驻讬专砖 讜讻诪讜 砖驻专砖"讬 砖转讘讗 讗砖转讜 注诪讜 讚讗注"讙 讚诪砖讛 讘讗讜转谉 讛讬诪讬诐 驻讬专砖 诪讗砖转讜 讗驻"讛 砖讗谞讬 诪砖讛 讚讘诇讗"讛 诇注讜诇诐 讛讬讛 驻讜专砖 诪砖讗"讻 诇诪讗谉 讚讬诇讬祝 诪诪讬诇讜讗讬诐 诪讗讬 诪拽砖讛 诪讘讬转讜 诇诪讛 驻讬专砖 讚讛讗 讜讚讗讬 讘诪讬诇讜讗讬诐 讛讬讜 讗讛专谉 讜讘谞讬讜 驻讜专砖讬谉 诪谞砖讜转讬讛诐 讻讬讜谉 砖讛讬讜 讬讜砖讘讬谉 讘驻转讞 讗讛诇 诪讜注讚 砖讛讬讗 拽讚讜砖转 注讝专讛 讜讘注诇 拽专讬 诪砖转诇讞 诪砖诐 讜讗祝 砖专讗讬转讬 讘转讜住' 讬砖谞讬诐 讚讘讬专讜砖诇诪讬 讗讬讻讗 诇诪"讚 讚讘讝' 讬诪讬 诪讬诇讜讗讬诐 讛讬讛 诪驻专拽讬谉 讗讜转讜 讘讻诇 讬讜诐 讻诪讛 砖注讜转 讜讘讗讜转讜 讝诪谉 讛讬讛 专砖讗讬 诇讬诇讱 诇讘讬转讜 讜诇砖诪砖 注诐 讗砖转讜 讗驻"讛 住转讬诪转 诇砖讜谉 住讜讙讬讗 讚讙诪专讗 砖诇谞讜 诇讗 诪砖诪注 讛讻讬. 讜诇讜诇讬 驻专砖"讬 讜讛转讜住驻讜转 讛讬讛 谞专讗讛 诇讬 诇驻专砖 讚讛讗 讚诪拽砖讬谞谉 诪讘讬转讜 诇诪讛 驻讬专砖 诇讗讜 诪砖讜诐 转砖诪讬砖 拽讗诪专 砖转讘讗 讗砖转讜 注诪讜 讚讗驻讬诇讜 讗诐 谞讗诪专 讚诇讬砖讻讛 讛讬转讛 讘讛专 讛讘讬转 讘诪拽讜诐 砖讘注诇 拽专讬 讬讻讜诇 诇讬讻谞住 诇砖诐 讗驻"讛 讗讬谉 砖讜诐 住讘专讗 诇讜诪专 砖讬讛讗 诪讜转专 诇砖诪砖 诪讬讟转讜 讘讛专 讛讘讬转 讚讗驻讬诇讜 诇讬讻谞住 讘诪谞注诇讬讜 讘专讙诇讬讜 转谞讬谞谉 讚讗住讜专 讘讛专 讛讘讬转 讜讻"砖 讘驻转讞 讗讛诇 诪讜注讚 讚诪讬诇讜讗讬诐 讜讘砖注转 驻专讬砖转讜 诇拽讚讜砖讛 讛讗讬讱 讬注诇讛 注诇 讚注转 诇砖诪砖 砖诐. 诇讻讱 讛讬讛 谞"诇 诇驻专砖 讚讛讗 讚拽讗诪专 诪讘讬转讜 诇诪讛 驻讬专砖 转讘讜讗 讗砖转讜 注诪讜 诇讗讜 诪砖讜诐 转砖诪讬砖 拽砖讬讗 诇讬讛 讗诇讗 砖转讘讗 讗砖转讜 注诪讜 诇讬讞讜讚讬 讘注诇诪讗 讜讘讛讱 诪讬诇转讗 讜讚讗讬 讛讜讬 驻专讬砖讛 拽讚讜砖讛 讬转讬专讗 砖诇讗 讬讘讗 诇讛专讛专 讘讗砖讛 讻讚讗诪专讬谞谉 讘砖讬诇讛讬 驻讬专拽讬谉 讗讬谞讜 讚讜诪讛 诇诪讬 砖讬砖 诇讜 驻转 讘住诇讜 讜讻诪"砖 讛转讜住驻讜转 砖诐 讜注"讝 诪砖谞讬 砖驻讬专 讚讗驻讬诇讜 诇讛转讬讞讚 讗住讜专 砖诪讗 讬讘讗 注诇讬讛 讜转诪爪讗 住驻拽 谞讚讛 讜讬驻住讜诇 诇注讘讜讚讛 讘讬讛"讻 讻谉 谞"诇 谞讻讜谉 讘注讝讛"讬 诇讜诇讬 砖专砖"讬 讜转讜住驻讜转 诇讗 驻讬专砖讜 讻谉:


诪讬讛讜 砖讬讟转 专砖"讬 讬砖 诇驻专砖 注诇 讚专讱 讝讛 砖讛专讬 诇讗 讛讜讝讻专 注谞讬谉 转砖诪讬砖 讗诇讗 诇砖讜谉 砖讻讬讘讛 讜讬砖讬讘讛 砖讗住讜专讬谉 讘注讝专转 讬砖专讗诇 讜诪讜转专讬谉 讘诪讞谞讛 诇讜讬讛 砖讛讜讗 讛专 讛讘讬转 讻讚讗诪专讬谞谉 讘注诇诪讗 砖讛诪诇讱 讛讬讛 讬讜砖讘 讘注讝专转 谞砖讬诐 讗讘诇 砖讬讟转 讛转讜住' 讗讬 讗驻砖专 诇驻专砖 讻谉 讜讚讜"拽. 讜诪讛 砖讬砖 诇讚拽讚拽 注讜讚 讘讝讛 讜讘住讜讙讬讗 讚诇拽诪谉 讘住诪讜讱 诇注谞讬谉 讟讜诪讗讛 讛讜转专讛 讘爪讘讜专 讜讘注谞讬谉 诪讝讜讝讛 转诪爪讗 讘讛砖诪讟讜转 讘转讜讱 砖讗专 诇讬拽讜讟讬 诪住讻转 讬讜诪讗 讘住讜祝 讛诪住讻转:


诇拽讜讟讬诐 讛砖讬讬讻讬诐 诇诪住讻转 讬讜诪讗


讘转讜住'  讘讚"讛 诪讘讬转讜 诇诪讛 驻讬专砖 驻讬专砖"讬 转讘讗 讗砖转讜 注诪讜 讻讜' 讜拽砖讬讗 诇谉 讚谞讛讬 讚诇讗 拽讚讬砖讬讗 讜讻讜' 讗诇讗 讬砖 诇驻专砖 诪讘讬转讜 诇诪讛 驻讬专砖 讛讜讬 诇谉 诇诪讬诪专 砖讬驻专讬砖讜讛讜 诇诪讞讬诇讛 讗讞转 讜讻讜' 注住"讛. 讜讻讘专 讻转讘转讬 诇讬讬砖讘 砖讬讟转 专砖"讬 讚讛讗 讚驻专讬讱 诪讘讬转讜 诇诪讛 驻讬专砖 砖转讘讗 讗砖转讜 注诪讜 诇讗讜 诪砖讜诐 转砖诪讬砖 讗讬讬专讬 讚讜讚讗讬 讗住讜专 诇砖诪砖 砖诐 讻诪"砖 讛转讜住'. 讗诇讗 讚注讬拽专 讛拽讜砖讬讗 诪讘讬转讜 诇诪讛 驻讬专砖 专"诇 砖转讘讗 讗砖转讜 注诪讜 诇讬讞讜讚讬 讘注诇诪讗 讜讻诪"砖 讘讗专讬讻讜转 讗诇讗 讚讛转讜住' 诇讗 谞讬讞讗 诇讛讜 诇驻专砖 讻谉 诪砖"讛 讛讜爪专讻讜 诇驻专砖 讬驻专讬砖讜讛讜 诇诪讞讬诇讛 讗讞转 讘讛专 讛讘讬转 讻讬讜谉 讚诪讞讬诇讜转 诇讗 谞转拽讚砖讜 讜诪讜转专 诇砖诪砖 砖诐. 讜谞专讗讛 讚诪砖诪注 诇讛讜 讚讗注"讙 讚诪讞讬诇讜转 诇讗 谞转拽讚砖讜 讗驻"讛 砖驻讬专 讛讜讬 讛讱 驻专讬砖讛 讚讜诪讬讗 讚驻专讬砖转 诪诇讜讗讬诐. 砖讛讬讛 驻转讞 讗讛诇 诪讜注讚 诪砖讜诐 讚诇讗 讘注讬谞谉 讚讜诪讬讗 诪诪砖 讚讛讗 讛转诐 讘注讝专讛 讛讜讬 讜讛讻讗 讘诪讞讬诇讜转 讗诇讗 讚注讬拽专 讛拽讬砖讗 讚驻专讬砖讬转 讬讛"讻 诇诪诇讜讗讬诐 讛讬讬谞讜 砖讬讛讗 诪拽讜诐 拽讚讜砖 拽爪转. 讜注讜讚 谞专讗讛 讚讘诇讗"讛 讗驻讬诇讜 驻专讬砖讛 讚诪诇讜讗讬诐 讘讗讛专谉 讜讘谞讬讜 谞诪讬 诇讗 拽驻讬讚 专讞诪谞讗 砖讬砖讘讜 砖诐 诇讬诇讛 讜讬讜诐 诪诪砖 讚讗讟讜 诪讬 诇讗 讘注讬 注讬讬诇 诇诪讞讬诇讜转 诇住讜讱 专讙诇讬讛诐 讜诇注砖讜转 爪专讻讬讛诐. 讗注"讻 讚讗讚专讱 讗专注讬 诇讗 拽驻讬讚 专讞诪谞讗 诪砖"讛 诪砖诪注 诇讛讜 诇讛转讜' 讚诇注谞讬谉 转砖诪讬砖 谞诪讬 讛讜讬 诇谉 诇诪讬诪专 讛讻讬. 诪讬讛讜 诪诇砖讜谉 讛转讜住' 讬砖谞讬诐 砖讻转讘讜 讘砖诐 专讘讬谞讜 讛讝拽谉 讚拽砖讬讗 诇讬讛  谞诪讬 讘讛讗 讚诪拽砖讬 诪讘讬转讜 诇诪讛 驻讬专砖 讜诇"拽 讚讘注讬谞谉 讚讜诪讬讗 讚讗讛专谉 诪诪砖 讚注"讻 讛讬讛 爪专讬讱 诇驻专讜砖 诪讘讬转讜 讜谞讬讞讗 诇讬讛 诇驻专砖 注驻"讬 砖讬讟转 讛讬专讜砖诇诪讬 讚讗讬讻讗 诇诪"讚 讚讘诪诇讜讗讬诐 谞诪讬 讛讗 讚讻转讬讘 讬讜诪诐 讜诇讬诇讛 诇讗讜 讚讜拽讗 讻讬讜谉 讚讘诇讬诇讛 讛讬讛 讛诪砖讻谉 诪驻讜专拽 讗诇讗 讚注讬拽专 驻专讬砖讛 讛讜讬 讘讬讜诐 讜讘诇讬诇讛 讛讬讬谞讜 讘砖注转 注讘讜讚讛 讻诪"砖 讙"讻 讘专讬砖 诪讻讬诇转讬谉 讘砖诐 讛专诪讘"谉 讘驻讬' 讛讞讜诪砖. 讜讗"讻 诇驻"讝 谞专讗讛 讚诇讗 谞讞讬转 专讘讬谞讜 讛讝拽谉 诇讛讱 住讘专讗 砖讻转讘转讬 讻讗谉 讜讚讜拽 讜注讬讬谉 讘住诪讜讱:





讙讘讜专转 讗专讬

讻诪讗谉 讻专"注 拽"诇 讛讗 讘谞诪爪讗 注诇 砖诇讛 讗讬讻讗 讙' 讝诪谞讬诐 讗讜转讬讜诐 讟诪讗 讜讚讗讬 讘讻讚讬 砖转专讚 诪谉 讛诪讟讛 讜转讚讬讞 讗转 驻谞讬' 讟诪讗 住驻拽 讜讘讗讞专 讝诪谉 讝讛 驻诇讬讙讬 专"注 讜专讘谞谉 讜讛讻讬 转谞谉 讘驻"讘 讚谞讚讛 (讚祝 讬"讚) 讜讗诐 讻谉 诪讗讬 住"讚 讚专讘谞谉 讗诇讜 讚讞讬讬砖讬谞谉 诇转诪爪讗 住驻拽 谞讚讛 诇讗讞专 讝讛 讜专"注 讛讬讗 讜诇讗 讞讬讬砖讬谞谉 诇住驻拽 谞讚讛 讘转讜讱 讻讚讬 砖转专讚 讜讬"诇 讚讛谞讬 专讘谞谉 住讘讬专讗 诇讛讜 讻专讘讬谞讗 讘住诪讜讱 讚讗讛讗 讚驻专讬讱 讜注讚 砖讗转讛 诪驻专讬砖讜 诪讘讬转讜 讛驻专讬砖讛讜 诪讟讜诪讗转 讛诪转 讜拽讗 诪砖谞讬 讟讜诪讗转 讘讬转讜 砖讻讬讞讗 讟讜诪讗转 诪转 诇讗 砖讻讬讞讗 讜拽住"讚 讚讟讜诪讗转 讘讬转讜 拽讜讚诐 诇讗讞专 讝诪谉 谞诪讬 诇讗 砖讻讬讞 讜讚诪讬 诇讟讜诪讗转 讛诪转 讚诇讗 讞讬讬砖讬谞谉 诇讛 讜专"讞 砖谞讬 诇讛 讚讘讞讚 讗讞专 谞诪讬 砖讻讬讞 讜诇讗 讚诪讬 诇讟讜诪讗转 诪转 讗"讻 诇专"讞 讚住"诇 谞诪讬 讚讞讚 讗讞专 诇讗 砖讻讬讞 讜讚诪讬 讘讝讛 诇讟讜诪讗转 诪转 讜讗驻"讛 讞讬讬砖讬谞谉 诇讬' 讜讛讗 讚诇讗 讞讬讬砖讬谞谉 诇讟讜诪讗转 诪转 住"诇 讻专讘讗 讚砖谞讬 讝讗转 讗讜诪专转 讟讜诪讗讛 讛讜转专讛 讘爪讬讘讜专 讜讗注"讙 讚专"讞 拽讗诪专 诇拽诪谉 讚诪转谞讬' 讚转谞谉 诇拽诪谉 讻诇 讝' 讬诪讬诐 讛讜讗 讝讜专拽 讗转 讛讚诐 讚诇讗 讻专"注 讚讗诪专 讟讛讜专 砖谞驻诇讛 注诇讬讜 讛讝讗讛 讟诪讗转讜 讚讗讬 专"注 讛讬讻讬 注讘讬讚 注讘讜讚讛 讜讗讬 专"讞 讻专讘讗 住"诇 讚诇转谞讗 讚讬讚谉 讟讜诪讗讛 讛讜转专讛 讘爪讬讘讜专 讗讬谉 爪专讬讱 讛讝讗讛 讻诇诇 讻讚讗诪' 诇拽诪谉 讗讬 住"诇 诇专"讬 讚讗诪专 诪讝讬谉 注诇讬讜 讙' 讜讝' 讟讜诪讗讛 讛讜转专讛 讘爪讘讜专 讛讝讗讛 讻诇诇 诇诪讛 诇讬 讬"诇 讻诪讜 砖驻专砖转讬 诇诪注诇讛 讛谞"诪 诇诪讗谉 讚讬诇讬祝 诪住讬谞讬 讜讛讝讗讛 诪注诇讛 讘注诇诪讗 讛讬讗 诪砖讜诐 住驻拽 讟讜诪讗转 诪转 讜诪砖"讛 诇诪讗谉 讚讗诪专 讛讜转专讛 讗讬谉 爪专讬讱 讛讝讗讛 讻诇诇 讗讘诇 诇诪讗谉 讚讬诇讬祝 诪诪讬诇讜讗讬诐 讘注"讻 爪专讬讱 讛讝讗讛 讻诇 砖讘注讛 讬诪讬诐 诪谉 讛转讜专讛 诪讙讝讛"讻 诪砖"讛 专"讬 讚讗诪专 讗讬谉 诪讝讬谉 注诇讬讜 讗诇讗 讙' 讜讝' 讘诇讘讚 讘注"讻 诇讗 讬诇讬祝 诪诪讬诇讜讗讬诐 讗诇讗 诪住讬谞讬讜讛讝讗讛 诪注诇讛 讘注诇诪讗 讜诪砖讜诐 住驻拽 讟讜诪讗转 诪转 讜讗讬 住"讚 讚住"诇 讛讜转专讛 讛讝讗讛 讻诇诇 诇"诇 讗讘诇 专"注 注"讻 诇讗 讬诇讬祝 诇讬' 诪住讬谞讬 讚讛讗 讗诪专 诇注讬诇 讜讬讻住讛讜 讛注谞谉 诇讛专 讜诇讗 诇诪砖讛 讜讘讜讚讗讬 诇讗 驻诇讬讙 讗讛讗 讚驻专讬砖讛 讝' 讬诪讬诐 讚讻"注 诪讜讚讜 讘讛讗 讜诇讗 诪爪讬谞讜 诪讗谉 讚驻诇讬讙 讗讝讛 讜注"讻 驻专讬砖讛 诇专"注 诪诪讬诇讜讗讬诐 谞驻拽讗 诇讬' 讜诪诪讬诇讗 讻诪讜 讛转诐 爪专讬讱 讛讝讗讛 讻诇 讝' 讬诪讬诐 诪谉 讛转讜专讛 讚谞讻谞住讜 诪讬诐 转讞转 讚诐 讜转拽砖讛 讛讗讬讱 注讜讘讚 注讘讜讚讛 诇专"注 讛讗 谞讟诪讗 讘讛讝讗转讜:


讚诪驻专讬砖讬谉 诇讬' 砖注讛 讗' 住诪讜讱 诇砖拽讬注转 讛讞诪讛 拽"诇 讛讗 转谞讬讗 诇注讬诇 讘讬谉 讻讛"讙 讚讬讜讛"讻 讘讬谉 讻讛谉 讛砖讜专祝 讗转 讛驻专讛 诪驻专讬砖讬谉 讗讜转讜 讝' 讬诪讬诐 拽讜讚诐 讜讗讞讚 讝讛 讜讗讞讚 讝讛 诪讝讬谉 注诇讬讜 讜诪砖诪注 讚讛讗讬 讜诪讝讬谉 讻诇 讝' 拽讗讬 讗讛谞讬 讝' 讬诪讬 讛驻专讬砖讛 讚住诇讬拽 诪讬谞讬' 讚诪讬讬专讬 诪讛谞讬 讝' 讬诪讬诐 砖诇讬诪讬诐 讜讗讜转讜 砖注讛 讗' 住诪讜讱 诇砖拽讛"讞 讗讬谞讜 诪谉 讞砖讘讜谉 讝' 讬诪讬诐 讛诇诇讜 讜讛讗 诇拽诪谉 讗诪专讬谞谉 讚讛讝讗讜转 讗' 讘' 讙' 诪砖讜诐 住驻讬拽讗 讚砖诪讗 讬讜诐 讙' 诇讟讜诪讗讛 讛谉 讜讗驻讬' 诇讬讜诐 讙' 讞讬讬砖讬谞谉 砖诪讗 砖注讛 讗' 拽讜讚诐 驻专讬砖转讜 谞讟诪讗 讜讻谉 讛' 讜' 讝' 砖诪讗 讬讜诐 讝' 讛谉 讗讘诇 讬讜诐 讚' 诇讗 爪专讬讱 讛讝讗讛 讚诇讗 讘讙' 讗讬讻讗 诇住驻讜拽讬 驻讬' 讚讛讗 诪砖驻讬专砖 诇讗 谞讙注 讘诪转 讜诇讗 讘讝' 讗讬讻讗 诇住驻讜拽讬 驻讬' 砖讗诐 讛讜讗 讝' 诇讟讜诪讗转讜 讬讜诐 讗' 诇驻谞讬 驻专讬砖转讜 讙' 讛讜讬 讜讛讗 诇讗 讛讜讝讛 讘讜 讜讛讝讗讛 讙' 讘诇讗 讝' 讜讻谉 讝' 讘诇讗 讙' 讗讬谞讜 讻诇讜诐 讜讛砖转讗 讗诐 讗讬转讗 讚驻讬专砖 砖注讛 讗' 讘讬讜诐 讛拽讚讜诐 诇讝' 讬诪讬 讛驻专讬砖讛 讜讛讛讝讗讛 讗"讻 讬讜诐 讙' 诇诪谞讬谉 讝' 讬诪讬 讛驻专讬砖讛 讜讛讛讝讗讛 诇诪讛 诇讬 诇讛讝讜转 注诇讬讜 讚讘讙' 诇讬讻讗 诇住驻讜拽讬 讚诪砖驻讬专砖 砖注讛 讗' 拽讜讚诐 讝' 讬诪讬 讛驻专讬砖讛 讛讗 诇讗 谞讙注 讜讘讝' 谞诪讬 砖讻谞讙讚讜 诇讗 讚讗"讻 诇讗 讛讜讝讛 讘讙' 讜讻谉 讘讬讜诐 讝' 诇驻专讬砖讛 谞诪讬 讛讝讗讛 诇"诇 诪讛"讟 讙讜驻讬' 讚讛讗 诪砖驻讬专砖 诇讗 谞讙注 讜注讜讚 讻讬讜谉 讚讘讙' 诇讗 讛讜讝讛 讗讬谉 讛讝讗转 讝' 讘诇讗 讙' 讻诇讜诐 讜讛"谞 讬讜诐 讚' 诇讞砖讘讜谉 讝' 讬诪讬 讛驻专讬砖讛 讜讛讝讗讛 谞诪讬 讗讬谉 爪专讬讱 讛讝讗讛 讚讛讗 讬讜诐 讚' 讝讛 诇讬讻讗 诇住驻讜拽讬 诇讗 讘讙' 讜诇讗 讘讝' 讜讻讚讗诪专谉 讜诇讗 谞砖转讬讬专讜 诪讝' 讬诪讬 讛驻专讬砖讛 诇讛讝讗讛 讗诇讗. 讚' 讬诪讬诐 诇讘讚 讜讗讬讱 讗诪专 讜诪讝讬谉 注诇讬讜 讻诇 砖讘注讛 讬诪讬诐 讻讬讜谉 砖讞住专讜 讻诪注讟 诪讞爪讛 诪谉 讛讝' 讬诪讬诐 砖讗讬谉 爪专讬讻讬谉 讛讝讗讛 讻诇诇 讜讗注"讙 讚讗诪' 诇拽诪谉 讚讛讝讗讛 砖讘讜转 讜讗讬谉 讚讜讞讛 砖讘转 讜讛谞讬 讝' 讬诪讬诐 诇讘讚 诪砖讘转 讜讬讜诐 讚' 讜讗驻"讛 拽专讬 诇讬' 讝' 讬诪讬诐 讛讬讬谞讜 讘讚诇讗 讞住专讜 讗诇讗 讘' 讬诪讬诐 诇讞讜讚 讗讘诇 讘讚讞住专讜 讙' 讬诪讬诐 砖讛讜讗 拽专讜讘 诇诪讞爪讛 诇讗 诪住转讘专 诇拽专讜讗 诇讛谞讜转专 讻诇 讝' 讬诪讬诐 讜注讜讚 讚诪注讬拽专讗 诇讗 讚诪讬 讚诪砖讜诐 砖讘转 讜讬讜诐 讚' 诪砖讻讞转 诇讬' 诇驻注诪讬诐 砖讗讬谞讜 讞住专 讗诇讗 讬讜诐 讗' 诪讝' 讬诪讬 讛讝讗讛 讻砖讞诇 讬讜诐 专讘讬注讬 诇驻专讬砖讛 讘砖讘转 讜讗驻讬' 讞诇 讘讞讜诇 讗讬谉 讬讜诐 讛砖讘转 拽讘讜注 诇讞砖讘讜谉 讝' 讬诪讬 讛驻专讬砖讛 讗诇讗 驻注诪讬诐 讘讬讜诐 讝讛 诇驻专讬砖讛 驻注诪讬诐 讘讬讜诐 讗讞专 讜讻讬讜谉 讚讗讬谞讜 诪讞讜住专 讬讜诐 拽讘讜注 诪讝' 砖讬讬讱 诪砖讜诐 讚讬讚讬' 诇诪转谞讬 诪讝讬谉 注诇讬讜 讻诇 讝' 讬诪讬诐 讻诇讜诪专 砖谞诪砖讱 诪砖讱 讝诪谉 讛讝讗讜转 讝' 讬诪讬诐 讗注"讙 讚讗讬 讗驻砖专 诇讝' 讬诪讬诐 讘诇讗 砖讘转 诪"诪 讗讬谉 诪讘讟诇 讬讜诐 拽讘讜注 诪讝' 讬诪讬诐 讛诇诇讜 讘讻诇 砖谞讛 讘砖讜讛 讗讘诇 诇讛讗讬 砖讬谞讜讬讗 讚专"砖 讛谞讬 讙' 讬诪讬诐 讚讗诪专谉 拽讘讜注讬谉 讛谉 砖讘讟讬诇讬谉 诇注讜诇诐 诪讛讝讗讛 讘讻诇 砖谞讛 讜砖谞讛 讜注讜讚 讗讬 诪砖讜诐 讚诇驻注诪讬诐 谞讞住专讜 注"讬 砖讘转 诪谉 讛讝讗讛 讚讝' 讬诪讬 驻专讬砖讛 讛诇诇讜 讞砖讘转 诇讞住专讜谉 讗诐 讻谉 专讜讘 驻注诪讬诐 诇讗 诪砖讻讞转 诇讬' 诇讬诪讬 讛讝讗讛 讗诇讗 砖谞讬 讬诪讬诐 诇讞讜讚 讚讘讞诇 讬讜诐 讗' 诪讬诪讬 讛驻专讬砖讛 讘砖讘转 讘讟诇讛 讬讜诐 砖讻谞讙讚讜 谞诪讬 诪讛讝讗讛 讚讛讝讗转 讝' 讘诇讬 讙' 讗讬谞讛 讻诇讜诐 讜讻谉 讘讞诇 讬讜诐 讘' 讘砖讘转 讘讟诇讛 讛讝讗讛 砖诇 讬讜诐 砖讻谞讙讚讜 诪讛讗讬 讟注诪讗 讜讛"谞 讘讞诇 讬讜诐 讛' 讗讜 讬讜诐 讜' 诪讝' 讬诪讬 驻专讬砖讛 讘砖讘转 讘讟诇讛 讛讝讗讛 诪讬讜诐 讗' 讗讜 讘' 砖讻谞讙讚诐 讚讛讝讗转 讙' 讘诇讬 讝' 砖讻谞讙讚诐 讗讬谞讛 讻诇讜诐 谞诪爪讗 讘讗讜转谉 砖谞讬诐 讘讟诇讬谉 讛' 讬诪讬诐 砖诇 讛讝讗讛 讘讝' 讬诪讬 驻专讬砖讛 讬讜诐 砖讘转 讜讬讜诐 讙' 讜讝' 砖讻谞讙讚讜 讜讗讜转谉 讙' 讬诪讬诐 讛拽讘讜注讬谉 讜注讜诪讚讬谉 诇注讜诇诐 诇砖谞讜讬讗 讚专"砖 讗讬谉 讘讛诐 讛讝讗讛 讜诇讗 诪砖讻讞转 诇讛 诇讛讝讗讛 讗驻讬' 讘讚' 讬诪讬 驻专讬砖讛 讗诇讗 讘诪讬注讜讟 砖谞讬诐 讘讞诇 砖讘转 讘讗讞讚 诪讙' 讬诪讬诐 讗诇讜 砖讛谉 讙' 讚' 讜讝' 诇讝"讬 驻专讬砖讛 讗讘诇 诇砖谞讜讬讗 讚专"讞 诇注讜诇诐 讗讬谞讜 讞住专 讗诇讗 讙' 讬诪讬诐 讬讜诐 讚' 诇驻专讬砖讛 讛拽讘讜注 诇注讜诇诐 讜讬讜诐 砖讘转 讜砖讻谞讙讚讜 讘讞诇 讘砖讗专 讬诪讬 讛驻专讬砖讛 讜讘讞诇 讚' 讘砖讘转 讗讬谞讜 谞讞住专 讗诇讗 讬讜诐 讗' 诇讘讚 讗讘诇 诇专"砖 专讜讘 驻注诪讬诐 讞住专讜 讛' 讜讻讚驻讬' 讜讗注"讙 讚诪驻专讬砖讬谉 讚驻专讛 诇拽"诪 讚讻讬讜谉 讚讟讘讜诇 讬讜诐 讻砖专 讘驻专讛 讗讬谉 爪专讬讱 诇讛驻专讬砖讜 砖注讛 讗' 拽讜讚诐 砖拽讛"讞 讗驻讬' 诇专"砖 讜讗讬 诪砖讜诐 讟讜诪讗转 讘讬转讜 讬讟讘讜诇 讘讬讜诐 讛砖专讬驻讛 讚住"诇 讻专"讬 讚拽讬讚讜砖 讬讚讬诐 讜专讙诇讬诐 讘驻专讛 讘讞讜抓 住讙讬 讜讻诪"砖 诇注讬诇 讜注讜讚 讻讬讜谉 讚驻专讛 讘讚讬讚谉 转诇讬讗 讜诇讗 讘拽讘讬注讗 讚讬专讞讗 诪驻专讬砖讬谞谉 诇讬' 讘讬诪讬诐 砖讗讬谉 讬诪讬 讛讝讗讛 讘讟诇讬谉 讻讚讗诪专 专讘讗 诇拽诪谉 讗讘诇 诪驻专讬砖转 讬讜讛"讻 讚诇讗讜 讘讚讬讚谉 转诇讬讗 讗诇讗 讘拽讘讬注讗 讚讬专讞讗 拽砖讬讗 讜讗驻讬诇讜 诇诪"讚 讚诇讗 诪讬拽诇注 转专讬 砖讘转讬 讘讛讚讚讬 砖讘转 讜讬讜讛"讻 讜讙诐 诪砖讜诐 讚诇讗 诪讬拽诇注 讬讜诐 注专讘讛 讘砖讘转 讚讞讬谞谉 诇专"讛 讘讞诇 讘讬讜诐 讗' 讻讚讗诪专讬谞谉 讘驻"讛 讚住讜讻讛 讜讘驻' 讻诇 讻转讘讬 讚诪砖"讛 诇讗 讗讚"讜 专"讛 讜讗讬 讗驻砖专 诇讚' 讘转砖专讬 砖讛讜讗 讬讜诐 讘' 诪讝' 讬诪讬 驻专讬砖讛 诇讞讜诇 讘砖讘转 讜讻谉 诇讝' 砖讛讜讗 注专讘 讬讜讛"讻 讗"讗 诇讞讜诇 讘砖讘转 诪"诪 讛专讘讛 驻注诪讬诐 诇讗 诪砖讻讞转 诇讛 诇讛讝讗转 讻讛"讙 讚讬讜讛"讻 讗诇讗 讘' 讬诪讬诐 诇讞讜讚 讜讬"诇 诇诪讗讬 讚驻讬' 诇注讬诇 讚诇诪讗谉 讚讙诪专 诇驻专讬砖讛 诪诪讬诇讜讗讬诐 讘注"讻 爪专讬讱 讛讝讗讛 讻诇 讝' 讬诪讬诐 诪讛"转 讜诇讗讜 诪砖讜诐 住驻拽 讟讜诪讗转 诪转 讗诇讗 诪砖讜诐 讙讝讛"讻 讜讗驻讬' 讘讚' 爪专讬讱 讛讝讗讛 诪讛"讟 讗注"讙 讚诇讬讻讗 诇住驻讜拽讬 讘讬' 诇讗 讘讙' 讜诇讗 讘讝' 讜讛讗 讚转诇讬 专讬讘"讞 诇讛讝讗讛 诪砖讜诐 住驻拽 讟"诪 讛讬讬谞讜 诪砖讜诐 讚住"诇 讻诪讗谉 讚谞谞诪专 诇驻专讬砖讛 诪住讬谞讬 讜讛讝讗讛 诪注诇讛 讘注诇诪讗 讛讬讗 讜诪砖讜诐 住驻拽 讟"诪 讗"谞 住"诇 讻专"讬 讚诪转谞讬 讞讚讗 诇注砖讜转 诇讻驻专 讗诇讜 诪注砖讛 讬讜讛"讻 讜讛注讬拽专 驻专讬砖讛 讚驻专讛 讜讛讝讗讜转讬讜 讗讬谞讜 讗诇讗 诪注诇讛 讘注诇诪讗 讜注诇讛 拽讗诪专 讗' 砖诪讗 讙' 讜讻讜' 讜诪住讬拽 讚讚' 讗"爪 讛讝讗讛 讗讘诇 专"砖 住"诇 讗讜 讻诪讗谉 讚诪转谞讬 转专转讬 讜驻专讛 讜讬讜讛"讻 谞驻拽讗 诇讬' 诪诪讬诇讜讗讬诐 讜爪专讬讱 讛讝讗讛 讻诇 讝' 讬诪讬 驻专讬砖讛 诪讙讝讛"讻 讜讗驻讬诇讜 转讗诪专 讚住"诇 讻诪讗谉 讚诪转谞讬 讞讚讗 讜驻专讛 诪注诇讛 讘注诇诪讗 讗讬讻讗 诇诪讬诪专 讛讗 讚拽讗诪专 讚诪驻专讬砖讬谉 讗讜转讜 拽讜讚诐 砖拽讬注转 讛讞诪讛 讗讬讜讛"讻 诇讞讜讚 拽讗讬 讗讘诇 讚驻专讛 讗"爪 诇讛驻专讬砖讜 拽讜讚诐 诪讟注诪讗 讚驻讬专砖转讬 诇注讬诇 讻讬讜谉 讚讟"讬 讻砖专 讘驻专讛 讜讛砖转讗 谞讬讞讗 讛讻诇:


讘注诇 拽专讬 讻诪讙注 砖专抓 讘讜注诇 谞讚讛 讻讟诪讗 诪转 诪讗讬 诇讗讜 诇讟讘讬诇讛 驻专砖"讬 诇讟讘讜诇 讘讬讜诐 讟讜诪讗转讜 讻讚讗' 讘驻住讞讬诐 (讚祝 住"讝) 讘讜注诇 谞讚讛 讻讟"诪 诇讟讘讜诇 讘讬讜诐 讝' 讗诇诪讗 讟讜讘诇 讘讬讜诐 讜拽"诇 讻讬 诪砖谞讬 诇讟讜诪讗转讜 驻专讬讱 讟讜诪讗转讜 讘讛讚讬讗 讻转讬讘 讗诇讗 诇讗讜 诇讟讘讬诇转谉 讛讗 讗驻讬' 讗讬 诪讜拽诪转 诇讟讘讬诇转谉 谞诪讬 讛讗 转拽砖讛 专讬砖讗 讚讘注诇 拽专讬 讻诪讙注 砖专抓 诇讟讘讜诇 讘讬讜诐 讟讜诪讗转讜 谞诪讬 讛讗 讘讛讚讬讗 讻转讬讘 讘讛讜 讜讛讻讬 驻专讬讱 诇讛讚讬讗 砖诐 讘驻"讜 讚驻住讞讬诐 讚讗诪专 专"讬 讘"拽 诪砖转诇讞 讞讜抓 诇讘' 诪讞谞讜转 讜驻专讬讱 诪讛讗 讚讘"拽 讻诪讙注 砖专抓 诪讗讬 诇讗讜 诇诪讞谞讜转谉 诇讗 诇讟讜诪讗转谉 讜驻专讬讱 讟讜诪讗转谉 讛讗讬 讟讜诪讗转 注专讘 讻转讬讘 讘讬' 讜讛讗讬 讜讻讜' 讗诇讗 诇讗讜 诇诪讞谞讜转谉 讜讬"诇 讚讛转诐 讻讬 驻专讬讱 诇专"讬 诪讛讗 专讬砖讗 讚讘"拽 讗讻转讬 诇讗 诪讬讬转讬 诇讛讗 住讬驻讗 讚讘讜注诇 谞讚讛 讻讟"诪 讜诇讗 讗讚注转讬' 注诇讛 诇讻讱 讛讜讬 拽砖讛 诇讬' 讟讜诪讗转谉 讘讛讚讬讗 讻转讬讘 讗讘诇 讛讻讗 讚诪讬讬转讬 专讬砖讗 讜住讬驻讗 讜诪拽砖讛 诪住讬驻讗 谞讬讞讗 讚讗讬 讗诪专转 诇讟讘讬诇讛 转谞讬 专讬砖讗 讚讘"拽 讗注"讙 讚讘讛讚讬讗 讻转讬讘 讗讟讜 住讬驻讗 讚讘讜注诇 谞讚讛 讻讟"诪 讜讟讜讘诇 讘讬讜诐 讚拽诪"诇 讟讜讘讗 讚讘讜注诇 谞讚讛 讗讬谞讜 讻谞讚讛 讜讛讗 讗诪专讬谞谉 讘讝讘讞讬诐 (讚祝 爪"讙) 讗诪专讬 讘诪注专讘讗 转谞讬 专讬砖讗 讚诇讗 爪专讬讱 诪砖讜诐 住讬驻讗. 讜注诇 诪讗讬 讚驻专砖"讬 诇讗 诇讟讜诪讗转谉 讘"拽 讻诪讙注 砖专抓 诇讟讜诪讗转 注专讘 讜专讗砖讜谉 诇讟讜诪讗讛 拽"诇 诇诪讛 诇讜 诇讛讝讻讬专 讚讘"拽 专讗砖讜谉 讜讘"谞 讗讘 讛讬讛 诇讜 诇驻专砖 讝讛 讟讜诪讗转 注专讘 讜讝讛 讟讜诪讗转 砖讘注讛 讜爪"诇 诪砖讜诐 讚拽砖讛 诇讬' 诇"诇 诇诪讬转诇讗 诇讘"拽 讘诪讙注 砖专抓 诇讟讜诪讗转 注专讘 讛讗 讟讜诪讗转 注专讘 讘讘"拽 讙讜驻讬' 讻转讬讘 讻诪讜 讘砖专抓 诪砖"讛 驻讬专砖 讚诇注谞讬谉 专讗砖讜谉 诇讟讜诪讗讛 谞诪讬 讗讬讬专讬 讜讛讗 讘诪讙注 砖专抓 诪诇转讗 讚驻砖讬讟讗 讚砖专抓 讛讜讬 讗讘 讜讛谞讜讙注 讘讜 讛讜讬 专讗砖讜谉 讻诪讜 谞讜讙注 讘讻诇 讗讘讜转 讛讟讜诪讗讛 讗讘诇 讘"拽 诇讗讜 诪诇转讗 讚驻砖讬讟讗 讚讗讬谞讜 讗诇讗 专讗砖讜谉 讻谞讜讙注 讘讗讘 讚讬"诇 讚砖讗谞讬 讚讛讜讗讬诇 讜专讜讗讛 讛讜讬 讛讜讗 注爪诪讜 讗讘 讜讻讚讗诪' 专驻"讘 讚谞讚讛 (讚祝 讻"讘) 诇诪讬诪专讗 讚谞讜讙注 讛讜讬 讗诇讗 诪注转讛 讗诇 讬住转讜专 讘讝讬讘讛 讗诇诪讗 讚拽讗 住"讚 讚专讜讗讛 讛讜讬 拽诪"诇 讛转谞讗 讘"拽 讻诪讙注 砖专抓 讚讗讬谞讜 讗诇讗 专讗砖讜谉 讜讛砖转讗 转诇讛 讚诇讗 驻砖讬讟讗 讘讚驻砖讬讟讗 讜讻"转 诇诪讛 转诇讛 讘讜注诇 谞讚讛 讘讟"诪 诇诪讗讬 讚诪砖谞讬 诇讟讜诪讗转谉 讛讗 讟讜诪讗转 讝' 讘讙讜驻讬' 讻转讬讘 讙讘讬 讘讜注诇 谞讚讛 讻诪讜 讘讟诪讗 诪转 讜讬"诇 诪砖讜诐 讚讘注讬 诇诪转谞讬 住讬驻讗 讗诇讗 砖讞诪讜专 诪诪谞讜 讘讜注诇 谞讚讛 诪讟"诪 砖诪讟诪讗 诪砖讻讘 讜讻讜' 讗"讻 讗讙讘 专讬砖讗 砖转诇讛 讘"拽 讘诪讙注 砖专抓 转诇讛 讘住讬驻讗 讘"谞 讘讟"诪 讗注"讙 讚诇讗 爪专讬讱 讜讛"谞 爪"诇 诇诪讗讬 讚住"讚 诇讟讘讬诇转谉 讚讗诇讜 讟讜讘诇讬谉 讘讜 讘讬讜诐 讜讗诇讜 讘讬讜诐 讝' 讚讛砖转讗 住讬驻讗 谞讬讞讗 讘讜注诇 谞讚讛 讻讟"诪 讚讗讬谞讜 讻谞讚讛 讜讟讜讘诇 讘讬讜诐 讻讟"诪 讚讻转讬讘 讙讘讬' 诇讛讚讬讗 讚讟讜讘诇 讘讬讜诐 讗讘诇 专讬砖讗 诇"诇 讚转诇讛 讘"拽 讘讟诪讗 砖专抓 诇注谞讬谉 讟讜讘诇 讘讬讜诐 讜讟讜诪讗转 注专讘 讛讗 讛谞讬 讙诐 讘讘"拽 讙讜驻讬' 谞诪讬 讘讛讚讬讗 讻转讬讘 讗注"讻 诪砖讜诐 住讬驻讗 讚讘讜注诇 谞讚讛 讚转诇讬' 诇讬' 讘讟"诪 讚爪专讬讻讗 转诇讛 谞诪讬 讘"拽 讘诪讙注 砖专抓 讘专讬砖讗 讗注"讙 讚诇讗 爪专讬讻讗 讝讛讜 诪讛 砖谞"诇 注"讚 砖讬讟转 专砖"讬. 诪"诪 讗讻转讬 拽"诇 诇驻"讝 讻讬讜谉 讚诇诪讗讬 讚住"讚 诇讟讘讬诇转谉 讛讬讬谞讜 砖讗诇讜 讟讜讘诇讬谉 讘讜 讘讬讜诐 讜讗诇讜 讘讬讜诐 讝' 讘注"讻 讘讘讗 讚专讬砖讗 诇讗 爪专讬讻讗 讻诇诇 讚讟讘讬诇讛 讘讜 讘讬讜诐 讘讛讚讬讗 讻转讬讘 讘讬' 讘讬谉 讘讘"拽 讘讬谉 讘诪讙注 砖专抓 讻讚驻专讬讱 讘驻"讜 讚驻住讞讬诐 讜诇讗 转谞讬 诇讬' 诇讙诪专讬 讗诇讗 诪砖讜诐 讘讘讗 讚住讬驻讗 讚讘"谞 讻讟"诪 讚拽诪"诇 讚讘"谞 讗讬谞讜 讻谞讚讛 讜讻讚驻讬' 讜讛讗 讻讬 诪砖谞讬 诇讟讜诪讗转谉 诇驻"讝 讘讘讗 讚专讬砖讗 诪砖谞讛 爪专讬讻讗 讛讬讗 讚拽诪"诇 讘"拽 谞讜讙注 讛讜讬 讻诪"砖 讜诇讗 专讜讗讛 讻讚驻讬' 讗"讻 诪讗讬 拽"诇 讻讚诪砖谞讬 诇讟讜诪讗转谉 讘讛讚讬讗 讻转讬讘 讘讬' 讚诇诪讗 讗讙讘 专讬砖讗 讚讘"讞 讚爪专讬讻讗 转谞讬 谞诪讬 住讬驻讗 讚讘"谞 讚诇"爪 讚讛砖转讗 诇诪讗讬 讚专"诇 诇讟讘讬诇转谉 专讬砖讗 诇"爪 讜讗驻"讛 谞讬讞讗 诇讬' 讚转谞讬 诇讛 诪砖讜诐 住讬驻讗 讻"砖 诇诪讗讬 讚诪砖谞讬 诇讟讜诪讗转谉 讚讛砖转讗 专讬砖讗 爪专讬讻讗 讜住讬驻讗 诇"爪 讚讟驻讬 谞讬讞讗 诇诪讬诪专 讚转谞讬 住讬驻讗 讚诇"爪 诪砖讜诐 专讬砖讗 讚爪专讬讻讗 讻讚讗诪' 讘讛讛讬' 讚驻"讟 讚讝讘讞讬诐 讘砖诇诪讗 住讬驻讗 讗讟讜 专讬砖讗 转谞讬 讗诇讗 专讬砖讗 讗讟讜 住讬驻讗 诪讬 转谞讬 讗讬谉 讗诪专讬 讘诪注专讘讗 转谞讬 专讬砖讗 讜讻讜' 讜讛砖转讗 住讘专转 讛诪拽砖讛 讛讜讗 讻诇驻讬 诇讬讬讗 讚驻专讬讱 讟讜诪讗转谉 讘讛讚讬讗 讻转讬讘 讗诇讗 讟讘讬诇转谉 讚讟讘讬诇转谉 讚转谞讬 专讬砖讗 诪砖讜诐 住讬驻讗 谞讬讞讗 诇讬' 讜讟讜诪讗转谉 住讬驻讗 诪砖讜诐 专讬砖讗 诇讗 谞"诇 讜注讜讚 讗谞讬 转诪讛 注诇 专砖"讬 讻讬讜谉 讚谞讝讻专 讛讛讬讗 讚驻"讜 讚驻住讞讬诐 讗诪讗讬 诇讗 诪驻专砖 诇讛讗 讘讘讗 讚专讬砖讗 讚讘"拽 讻诪讜 讚诪讜拽讬 诇讛 讛转诐 讘诪住拽谞讗 诇讟讜诪讗转谉 讜讛讗 拽诪"诇 讚讘"拽 讻诪讙注 砖专抓 诪讛 诪"砖 诪讟诪讗 讘讗讜谞住 讗祝 讘"拽 诪讟诪讗 讘讗讜谞住 讜诇讬 谞专讗讛 诇驻专砖 住讜讙讬讗 讚讛讻讗 讻讚讛转诐 讘讬谉 诇诪讗讬 讚住"讚 诇讟讘讬诇转谉 讘讬谉 诇诪讗讬 讚诪砖谞讬 讚讘讘讗 讚住讬驻讗 讚讘"谞 讻讟"诪 诇讟讜诪讗转谉 讚讟诪讗讬诐 砖讘注讛 讛讱 讘讘讗 讚专讬砖讗 讚讘"拽 讻诪讙注 砖专抓 诇注谞讬谉 讟讜诪讗转 讗讜谞住 诪转谞讬讗 讜诪砖谞讛 爪专讬讻讗 讛讬讗 讜注讜讚 讗谞讬 讗讜诪专 讚讘讬谉 讛讗 讚驻专讬讱 讛转诐 讗专讬砖讗 讛讗 讟讜诪讗转 注专讘 讻转讬讘 讘讬' 讜讘讬谉 讛讗 讚驻专讬讱 讛讻讗 讛讗讬 讟讜诪讗转 讝' 讻转讬讘 讘讬' 诇讗讜 诪砖讜诐 诪砖谞讛 砖讗讬谞讛 爪专讬讻讗 拽讗 拽砖讬讗 诇讬讛 讚讻讬讜谉 讚拽专讗 讻转讬讘 诪转谞讬转讬谉 诪讗讬 拽诪"诇 讚讛讗 讜讚讗讬 诇讗讜 拽讜砖讬讗 讛讬讗 讚讚专讱 讛转谞讗 诇砖谞讜转 诪讛 砖讻转讜讘 讘讛讚讬讗 讜讻诪"砖 讛转讜住' 讜讛诪驻专砖讬诐 住驻"拽 讚讬讘诪讜转 (讚祝 诪"讟) 讚转谞谉 讗砖转讜 砖诪转讛 诪讜转专 讘讗讞讜转讛 讬讘诪转讜 砖诪转讛 诪讜转专 讘讗讞讜转讛 讜讗诪专 专"讬 注诇讛 讘讙诪' 讻讗谉 砖谞讛 专讘讬 诪砖谞讛 砖讗讬谞讛 爪专讬讻讗 讻讬讜谉 讚注诇讬' 讘讞讬讬讛 讻转讬讘 讘讛讚讬讗 讝讬诇 拽专讬 讘讬 专讘 讛讜讗 讻谉 驻专砖"讬 讛转诐 讜讛拽砖讜 注诇讬讜 讚讘讻诇 诪拽讜诐 砖讜谞讛 讛转谞讗 诪讛 砖谞讗诪专 讘驻讬专讜砖 讘驻住讜拽 讜驻讬专砖讜 讚讬讘诪转讜 讛讜讬 诪砖谞讛 砖讗讬谞讛 爪专讬讻讗 讚讻讬讜谉 讚转谞讬 讗砖转讜 讻"砖 讬讘诪转讜 讗诇讗 讛讻讬 驻讬专讜砖讜 讻讬讜谉 讚讘讘"拽 讟讜诪讗转 注专讘 讘讛讚讬讗 讻转讬讘 讻诪讜 讙讘讬 诪讙注 砖专抓 讜讻谉 讟讜诪讗转 讝' 讘讛讚讬讗 讻转讬讘 讙讘讬 讘讜注诇 谞讚讛 讻诪讜 讙讘讬 讟诪讗 诪转 诪讗讬 讗讜诇诪讗 讚讛谞讬 诪讛谞讬 诇诪讬转诇讬 讘注诇 拽专讬 讘诪讙注 砖专抓 讜诇讘讜注诇 谞讚讛 讘讟诪讗 诪转 讜讛讬讬谞讜 讛讗 讚诪砖谞讬 讛转诐 讛讗 拽诪"诇 讛讗 讚转诇讬 讘"拽 讘诪"砖 诇讟诪讗 讘讗讜谞住 讻诪讜转讜 讚讘诪讙注 砖专抓 驻砖讬讟讗 诇谉 讚讗讬谉 诇讞诇拽 讘讬谉 讗讜谞住 诇专爪讜谉 讗讘诇 讘"拽 住讚"讗 讚讗讬谉 诪讟诪讗 讘讗讜谞住 讗讜 诪砖讜诐 讚讗讬转拽砖 讘"拽 诇讝讘 讚讻转讬讘 讝讗转 转讜专转 讛讝讘 讜讗砖专 转爪讗 诪诪谞讜 砖讻讘转 讝专注 诪讛 讝讘 讗讬谞讜 诪讟诪讗 讘讗讜谞住 讚讻转讬讘 诪讘砖专讜 讗讘诇 诇讗 讘讗讜谞住 讗祝 讘"拽 讻谉 拽诪"诇 讚诪讟诪讗 讘讗讜谞住 讻诪"砖 讜讻谉 讛讗 讚驻专讬讱 讟讜诪讗转 讝' 讘讛讚讬讗 讻转讬讘 讘讘"谞 讜讘讟"诪 讜诇诪讛 诇讬讛 诇诪讬转诇讬 讘"谞 讘讟"诪 讜诪砖谞讬 讛转诐 诇诪讞谞讜转谉 驻讬' 砖讘"谞 诪讜转专 讘诪讞谞讛 诇讜讬讛 讻讟"诪 讚谞"诇 诪拽专讗 讚诪讜转专 讚讻转讬讘 讜讬拽讞 诪砖讛 讗转 注爪诪讜转 讬讜住祝 注诪讜 注诪讜 讘诪讞讬爪转讜 讻讚讗' 讛转诐 讗祝 讘"谞 讻谉 诪讜转专 讜诪砖"讛 转诇讬 诇讬' 诇讘"谞 讚诇讗 讻转讬讘 讙讘讬' 讘讟"诪 讚讻转讬讘 讙讘讬' 讜讛讻讗 诪砖谞讬 住讬驻讗 讗讬爪讟专讬讱 诇讬' 讗诇讗 砖讞诪讜专 诪诪谞讜 讘"谞 讜讻讬讜谉 砖专讜爪讛 诇讗砖诪讜注讬谞谉 讚讘"谞 讞诪讜专 诪讟"诪 诇讛讻讬 转诇讛 讘专讬砖讗 讘"谞 讘讟"诪 诇讟讜诪讗转谉 讻诇讜诪专 讗注"讙 讚砖讜讜讬谉 讛谉 诇注谞讬谉 讟讜诪讗讛 讻讝讛 讻谉 讝讛 讟讜诪讗转 讝' 讛谉 讗驻"讛 诇注谞讬谉 诪砖讻讘 讘"谞 讞诪讜专 诪讟"诪:





讬讚 讚讜讚

讜诇诪状讚 讗讛专谉 讜讗讞状讻 讘谞讬讜. 诪砖谞讛 诇诪诇讱 驻状讞 讚讻诇讬 讛诪拽讚砖 讛状讘:


诇诪讛 诪驻专讬砖讬谉 讻讚讗诪专讬谞谉 讗讬 诇专讘讬 讬讜讞谞谉 讻讜' 讜讛拽砖讛 讘砖讬讞 讬爪讞拽 诪讗讬 拽诪转诪讛 讚讬诇诪讗 诇讗 讬讚注 诪讛讗 讚专壮 讬讜讞谞谉 讜专状诇 讜讗驻砖专 讚讝讛 讛驻诇驻诇 讛讬壮 讘讬谉 讗诪讜专讗讬 讘转专讗讬 讘讬砖讬讘转 专讘 讗砖讬 讜讛诐 讬讚注讜 诪专状讬 讜专状诇 诇讻讱 讛拽砖讛 砖驻讬专 讻讚拽讗诪专讬谞谉:


诪讘讬转讜 诇诪讛. 专砖讘"抓 讞"讙 住讬诪谉 拽诇状讛 拽诇"讜 拽诇状讝 讜讘讞状讘 砖诐 住讬诪谉 专讬状讟:


砖诪讗 转诪爪讗 讗砖转讜 住驻拽 谞讚讛 讻讜'. 讘讬专讜砖诇诪讬 讗诪专讜 诪砖讜诐 讘谉 讘转讬专讛 砖诪讗 讬讘讗 注诇 讗砖讛 谞讬讚讛 讜驻专讬讱 讜讻讬 讬砖专讗诇 讞砖讜讚讬谉 注诇 讛谞讬讚讛 讜诪转专抓 讻讛讛讬讗 讚转谞谉 讛讬' 诪砖诪砖 注诐 讛讟讛讜专讛 讜讗诪专讛 诇讜 谞讟诪讗转讬 讜诇讻讗讜专讗 转诇诪讜讚讗 讚讬讚谉 讚诇讗 讗诪专 讛讻讬 讻讚讗诪专 讘讬专讜砖诇诪讬 驻诇讬讙 注诇 讛讬专讜砖诇诪讬 讜讻谉 谞专讗讛 诪讚讘专讬 讛转讜住驻讜转 讘讬讜诪讗 讚祝 讟状讜 讚状讛 讗诪专 专讘 砖讛拽砖讜 诇诪讛 诇讗 诪讜拽讬 讘讗讜转讬讜诐 讜转讬专爪讜 讚诇讗 砖讻讬讞 讗诪谞诐 诇讗 讬讚注转讬 诇诪讛 诇讗 讬讛讬壮 砖讻讬讞 诇讟诪讗 讘砖注转 转砖诪讬砖 诪诪砖 讻诪讜 讗讞专 转砖诪讬砖 讘砖诇诪讗 讗讗讜转讬讜诐 砖驻讬专 转讬专爪讜 讛转讜住驻讜转 讚诇讗 砖讻讬讞 讚讛专讬 砖诐 讗诪专 诪砖诇 诇砖诪砖 讜注讚 讜讝讛 诇拽讬谞讜讞 讜讗驻砖专 讝讛 诇讗 砖讻讬讞 砖讘讗讜转讜 砖讬注讜专 讛住诪讜讱 转拽谞讞 讜诇讗 转讘讚讜拽 讻讬 专讙讬诇 讬讜转专 诇讘讚讜拽 讜讗状讻 诇讬讻讗 讗讜转讬讜诐 讗讘诇 讘砖注转 转砖诪讬砖 诇诪讛 诇讗 砖讻讬讞 讙诐 拽砖讛 讚转诇诪讜讚讗 讚讬讚谉 讬讞诇讜拽 注诐 讛讬专讜砖诇诪讬 讘讚讘专讬 专状讬 讘谉 讘转讬专讛 注爪诪讜 讜诇讻谉 讛谞专讗讛 讻讬 专状讬 讘谉 讘转讬专讛 住转诐 讗诪专 砖诪讗 讬讘讗 注诇 讛谞讬讚讛 讜讛讬专讜砖诇诪讬 诪驻专砖 讚讘砖注转 转砖诪讬砖 拽诪讬讬专讬 讜诇讗 讘讗讜转讬讜诐 讚诇讗 砖讻讬讞 讜转诇诪讜讚讗 讚讬讚谉 诪砖诪讬注 诇谉 讚讗驻讬诇讜 诇讗讞专 讝诪谉 讞讬讬砖讬谞谉 讚讗驻讬诇讜 诇住驻拽 讞讬讬砖讬谞谉 讜诇讛讻讬 讛专诪讘状诐 住转诐 砖诪讗 转诪爪讗 讗砖转讜 谞讚讛 讜讛讜讗 讻诇讬砖谞讗 讚专"讬 讘谉 讘转讬专讛 讜讬讻讜诇讬谉 诇驻专砖 讜讜讚讗讬 谞讬讚讛 讗讜 住驻拽 谞讬讚讛 讜讻谉 谞专讗讛 诪谉 讛驻专状讞 讘诪讬诐 讞讬讬诐 讘讘讬讗讜专讜 诇讛专诪讘状诐. 讜注讬讬谉 讘驻谞讬 讬讛讜砖注 讘诇讬拽讜讟讬诐 讜讘砖讬讞 讬爪讞拽. 讜注讬讬谉 讘注讘讜讚转 讬砖专讗诇 讻"讟 注状讗:


讚诪专讬砖 诇讬讛 砖注讛 讗讞讚 住诪讜讱 诇砖拽讬注转 讛讞诪讛. 转讘讜讗转 砖讜专 拽讬"讚:


专砖讬壮 讚状讛 诇讗 爪专讬讻讬 诇讛拽讚讬诐. 注讬讬谉 诪讛 砖讛讗专讻转讬 诇注讬诇 讘住诪讜讱:


专砖状讬 讚状讛 讗诇讗 讻讜壮 讻讚拽转谞讬 讜讗讞状讻 诪讟诪讗 诪注转 诇注转 讜讗讬谞讜 诪讟诪讗 讗转 讘讜注诇讛 讻爪状诇. 讜讻谉 讛讜讗 讘诪砖谞讛 砖诐 讘谞讬讚讛:


专砖讬壮 讚状讛 讻讘注诇 拽专讬 讻诪讙注 砖专抓. 讻讗谉 谞驻诇 讟注讜转 讘拽爪转 讚讘讜专讬 专砖讬壮 讘砖"住 讚驻讜住 驻状驻 讜爪状诇 诇讟讘讜诇 讘讬讜诐 砖讘讬注讬 讗诇诪讗 讟讜讘诇 讘讬讜诐 讜讛讜讗 住讜祝 讚讘讜专 讜诪转讞讬诇 讛讚讬讘讜专 诇讗 诇讟讜诪讗转谉 讘注诇 拽专讬 讻讜':


专砖讬' 讚"讛 讛讗讬 讟讜诪讗转 砖讘注讛 讻转讬讘 讘讬讛 讜转讛讬 谞讚转讛 注诇讬讜 讜讟诪讗 砖讘注转 讬诪讬诐 讻爪"诇:


转讜住壮 讚"讛 诪讘讬转讜 诇诪讛 讻讜壮 讛讜讛 诇讬讛 诇诪讬诪专 砖讬驻专砖讜讛讜 诇诪讞讬诇讛 讗讞转 讘讛专 讛讘讬转. 讘砖注专 讛诪诇讱 讞状讙 讚祝 诇"讛 注"讚 讛砖讬讙 诪讻讗谉 注诇 诪讛 砖讻转讘 讘讞谞讜讻转 讛讘讬转 讚祝 讬状讙 讜讛讘讬讗讜 讘讚专讱 讛拽讚砖 讚诪讞讬诇转 转讞转 讛专 讛讘讬讞 讛驻转讜讞讜转 诇讛专 讛讘讬转 讬砖 诇讛诐 拽讚讜砖转 讛专 讛讘讬转 诇讚注转 讛转讜住壮 讚讗状讻 讗讬讱 驻讬专砖讜 砖讬驻专砖讜 诇诪讞讬诇讛 讛讗 讘注诇 拽专讬 讗住讜专 诇讻转讞讬诇讛 讗祝 讘讛专 讛讘讬转 讜讗讬讱 讬讻讜诇 诇砖诪砖 砖诐 讗诇讗 讜讜讚讗讬 讚诪讞讬诇讜转 讗讬谉 诇讛诐 拽讚讜砖转 讛专 讛讘讬转 注状砖 讜讗诐 讻讬 讗讬谉 讛砖讙讛 注诇 讘注诇 讞谞讜讻转 讛讘讬转 讻讬 讗讬谉 讬讻讜诇讬谉 诇讛拽砖讜转 诪转讜住驻讜转 讚讬讜诪讗 砖讛诐 诪讛专状诐 诪专讜讬讟谞讘讜专讙 诇转讜住驻讜转 讗讞专讬诐 讛拽讜讚诪讬诐 讻讬讚讜注 诪状诪 讻讗谉 讗讬谉 住转讬专讛 讻诇诇 砖讛专讬 讗祝 讘注诇 讞谞讜讻转 讛讘讬转 诇讗 讗诪专 讗诇讗 讘驻转讜讞讜转 诇讛专 讛讘讬转 讚讘转专 驻转讬讞转谉 讗讝诇讬谞谉 讗讘诇 讘驻转讜讞讜转 诇讞讜诇 讜讜讚讗讬 讗祝 讛专讘 讘注诇 讞谞讜讻转 讛讘讬转 住讘专 讚讚讬谞谉 讻讞讜诇 讜讘注诇 拽专讬 诪讜转专 讘讛谉 讜讻谉 诪讜讻讞 诪讛讙诪专讗 讚驻住讞讬诐 讻诪状砖 讘注诇 讞谞讜讻转 讛讘讬转 诇讛讚讬讗 注状砖 讜讗讬谉 诇讜诪专 讚讘驻转讜讞讜转 诇讞讜诇 诇讗 诪讛谞讬 驻专讬砖讛 讛讗 诇讬转讗 讚诇诪讛 诇讗 诪讛谞讬 讗讬 诪砖讜诐 讚讚讬谞谉 讻讞讜诇 讛讗 讗祝 讘驻转讜讞讜转 诇讛专 讛讘讬转 住状诇 诇讛专讘 砖注专 讛诪诇讱 讚讚讬谞谉 讻讞讜诇 讜讗驻"讛 诪讛谞讬 驻专讬砖讛 诇砖诐 讜讗讚专讘讛 讘讛讻讬 谞讬讞讗 诪讛 砖讻转讘 讘砖讬讞 讬爪讞拽 讚讛转讜住壮 讚谞拽讟讜 诪讞讬诇讛 转讞转 讛专 讛讘讬转 诪讬诇转讗 驻住讬拽转讗 谞拽讟讜 讚诪砖讻讞转 诇讛 谞诪讬 讘诪讞讬诇壮 砖转讞转 讛注讝专讛 讜驻转讜讞讛 诇讛专 讛讘讬转 讗诪谞诐 诇讚注转 讛专讘 讞谞讜讻转 讛讘讬转 讛转讜住驻讜转 讚讜拽讗 谞拽讟讜 讚诪讞讬诇讛 转讞转 讛注讝专讛 驻转讜讞讛 诇讛专 讛讘讬转 讚讬谉 讛专 讛讘讬转 讬砖 诇讛 讜讘注诇 拽专讬 讗住讜专 砖诐 讜讗"诇 转讞转 讛注讝专讛 讜驻转讜讞讛 诇讞讜诇 讝讛 诇讗 砖讻讬讞 讚讛注讝专讛 专讞讜拽 诪谉 讛讞讜诇 讗讘诇 讛专 讛讘讬转 砖讛讜讗 住诪讜讱 诇讞讜诇 砖讻讬讞 驻转讜讞 诇讞讜诇. 讜注讬讬谉 转讜诇讚转 讬爪讞拽. 讜注讬讬谉 讘转讜住驻讜转 讬砖谞讬诐:


讘讗讚讬讘讜转 驻谞讬谞讬诐 - 讛住驻专讬讬讛 讛讞讜驻砖讬转 pninim.org | 诇转谞讗讬 讛专讬砖讬讜谉, 讛拽讚砖讜转 讜诪讬讚注 谞讜住祝






image1.png
e 9T WNSE




